Elak Beri 2 Ubat Ini Kepada Anak Bawah 2 Tahun

Gejala batuk dan selesema adalah gejala normal dalam kalangan manusia apatah lagi anak-anak kecil. Namun perkara ini adalah perkara paling rumit untuk dikendalikan. Betul tak? Bila anak sukar bernafas kerana hidung tersumbat dan asyik batuk-batuk, ia membuatkan mama papa sekalian tak senang duduk. Dek kerana hal ini, mereka juga sukar untuk tidur di malam hari. Tapi mama papa perlu ingat, ada dua jenis ubat yang bahaya kepada anak bawah 2 tahun.
Ubat itu adalah ubat batuk dan ubat selesema. Organisasi kesihatan dunia telah mengeluarkan kenyataan tegas bahawa penggunaan dua jenis ubat ini kepada anak bawah 2 tahun adalah memudaratkan. Melainkan jika dua jenis ubat itu ditetapkan oleh pengamal perubatan mahupun doktor yang merawat si manja mama.
Kesan Penggunaan Dua Ubat Ini Kepada Anak Bawah 2 Tahun
Kanak-kanak yang berumur bawah 2 tahun belum lagi mempunyai sistem badan yang stabil kerana mereka masih kecil. Dan penggunaan dua jenis ubat ini membuatkan ia sukar diproses oleh tubuh badan si manja. Antara kesannya adalah :
Boleh menyebabkan mengantukGangguan kepada sistem otak yang boleh menyebabkan sawanHilang keseimbangan badanKesukaran untuk bernafasKadar degupan jantung yang meningkatBoleh membawa maut
Kandungan Ubat Yang Berbahaya Kepada Anak Bawah 2 Tahun
Ubat-ubat ini direka khas dengan formula dan kompaun yang mampu mengurangkan gejala batuk dan selesema. Kandungan seperti ephedrine, pseudoephedrine atau phenylephrine boleh membantu melegakan hidung yang tersumbat. Manakala kompaun antihistamin seperti diphenhydramine, brompheniramine, promethazine atau chlorpheniramine boleh menyebabkan mengantuk.
Bagi kompaun guaifenesin dan ipecacuanha pula bertindak sebagai pencair kahak. Namun, diantara semua golongan ubat itu, kompaun antihistamin adalah yang paling mudarat kerana memberi kesan mengantuk.
Kalau tak boleh makan ubat, apa patut kita buat? Ini cara-caranya.
Ubati Batuk dan Selesema Anak Bawah 2 Tahun Dengan Cara Ini!
#1 Semburkan atau Titiskan Cecair Normal Saline

#2 Gunakan Penyedut Hingus

#3 Banyakkan Minum Air

#4 Memasang Pelembab Udara

Sumber: MMGazette & Public Health Malaysia
BACA LAGI ‘FORMULA’ RAHSIA BAGI UBAT CACING DEKAT ANAK
Pesan Mama Siti
Dalam menangani gejala yang dihadapi oleh si comel, mama papa harus mengutamakan keselamatan mereka juga. Jangan ambil mudah terhadap jenis ubat yang mahu diberikan kepada mereka. Pastikan ubat-ubatan itu mempunyai kebenaran dari pihak pegawai kesihatan ye. Petua tradisional boleh diamalkan selagi tidak mendatangkan mudarat namun utamakan nasihat doktor dahulu okay?


5 Tips Bantu Anak Bersedia Kelas ‘Online’ Di Rumah

Bila dah lama duduk di rumah waktu COVID-19 ni, anak dah terbiasa dengan rutin di rumah. Jadi nak menyesuaikan diri dengan bangun pagi dan rutin persekolahan yang baru sangatlah rumit bagi mereka. Ada sesetengah anak-anak amat mudah untuk menyesuaikan diri dengan kelas online learning, tapi ada sesetengah pula masih tak boleh nak fokus.
Kalau Mama nak tahu, kanak-kanak pun merasai anxiety, stress dan macam-macam. Bukan senang nak berhadapan dengan guru-guru dan rakan-rakan melalui kelas online je! Ada juga kanak-kanak yang masih tak boleh terima dengan kaedah kelas online ni. Tetapi Mama jangan lah marah anak pula, berikan mereka sikit masa untuk menyesuaikan diri.
Mama Siti nak berkongsi beberapa tips untuk memudahkan dan membantu si manja untuk siap sedia kelas online secara fizikal dan mental!
5 Tips Mama Boleh Lakukan Untuk Bantu Anak Bersedia Kelas Online
1) Pastikan mereka mendapat tidur yang secukupnya

Kredit Foto: Adobe Stock
Ada sesetengah sekolah yang mulakan kelas online lebih awal daripada biasa. Jika kelas anak Mama mula pada pukul 8 pagi, pastikan anak Mama dapat tidur yang secukupnya. Ada sesetengah kanak-kanak yang tidur lambat akan hadapi kesukaran nak bangun pagi.
Jadi, mereka akan mengantuk dan tak bersedia untuk belajar online seawal 8 pagi tu! Si manja perlukan tidur yang cukup dalam 8-9 jam tau! Jadi ini akan membantu mereka untuk lebih fokus dan cerdas untuk belajar.
2) Komunikasi dengan anak-anak
Kredit Foto: Adobe Stock
Salah satu punca si manja tak bersedia untuk ke sekolah ialah tiada dorongan daripada Mama Papa. Kalau Mama nak tahu, anak-anak sentiasa perlukan sokongan dan dorongan yang cukup daripada kita. Mereka sering perlukan kata-kata semangat daripada orang yang boleh dipercayai dan Mama Papa lah tempat mereka meluahkan perasaan.
Mama kenalah selalu tanya tentang perasaan mereka, jangan sampai mereka pendam! Jika mereka pendam perasaan mereka, ini akan membuat kan mereka mungkin akan terasa murung. Kita kalau boleh nak anak-anak kita lalui kelas online dengan baik dan tenang.
3) Diet Yang Seimbang
Kredit Foto: Adobe Stock
Bagi kanak-kanak yang sedang membesar, amatlah penting bagi untuk kita sebagai Mama Papa untuk memenuhi nutrisi mereka dengan secukupnya! Diet yang seimbang amat penting untuk anak-anak kita bersedia untuk menghadapi kelas online. Bila anak-anak selalu dimanjakan dengan fast food, mereka akan mudah penat dan mengantuk tau! Yelah, fast food kan mengandungi banyak lemak.
Jadi, apa yang Mama perlu buat? Mama boleh bantu anak-anak dengan sediakan makanan yang seimbang mengikut piramid makanan. Kalau anak berada di antara ‘break’ kelas, Mama boleh sediakan buah-buahan yang lazat untuk mereka!
4) Pastikan suasana ‘online class’ selesa
Kredit Foto: Adobe Stock
Ini amatlah penting untuk anak-anak rasa sedia untuk ke kelas online. Kadang-kadang, tempat yang bising dan sempit tak sesuai untuk si manja belajar. Suasana ini akan mencetuskan rasa stres dalam diri si manja lalu mereka tak akan rasa bersedia untuk menghadapi sesi persekolahan.
Mama boleh juga asingkan tempat pembelajaran si manja jauh daripada gangguan TV atau ruang makan. Ruang yang selesa dan bersih akan membuatkan mereka bersedia secara mental dan fizikal!
5) Beri Ganjaran Kepada Si Manja Jika Rajin Dalam Kelas Online
Kredit Foto: Adobe Stock
Siapa yang tak suka hadiah kan? Kadang-kadang, si manja perlukan motivasi dan ianya boleh jadi dalam bentuk hadiah yang mereka mahukan. Jika anak Mama susah untuk menghadapi kelas online sekolah, Mama boleh memberi motivasi dengan menawarkan mereka hadiah yang mereka mahu.
Contohnya, “kalau adik pergi rajin kelas online, Mama belikan mainan kegemaran adik!” Haa, mudah kan? Mereka pasti akan siap sedia untuk bangun awal, siapkan kerja sekolah dan banyak lagi. Sudah pastinya mereka akan lebih bersemangat!
6) Sediakan Alat Tulis dan Buku Secukupnya Untuk Kelas Online
Kredit Foto: Adobe Stock
Haaa, jangan lupa ya Mama untuk sediakan bahan penting ini. Walaupun duduk di rumah dan belajar online, mereka masih perlukan alat tulis dan buku yang secukupnya. Kedua-dua bahan ini akan menyiapkan diri mereka secara mental dan fizikal tau. Si manja akan lebih bersedia bila lihat alat tulis yang lengkap dan buku yang cukup!
5 Ayat Yang Mama Tak Harus Katakan Kepada Si Manja!
“Awak ni budak lagi pun stress ke?”“Alah, sekolah je pun! Bukan apa sangat”“Kalau awak tak pergi sekolah, Mama rotan awak!”“Online class je pun, duduk depan laptop tu pun susah ke?”“Jangan nangis! Awak ni baby ke?”
Mama Siti nak pesan, jangan sesekali sebut ayat-ayat ini dekat si manja. Kita tak tahu kesukaran mereka bagaimana. Sebagai Mama Papa yang bertanggung-jawab, kita kenalah menjadi yang terbaik untuk mereka. Kita lah yang mereka harus percayai dan tempat bergantung!
Jadi, harapnya tips ini dapat memberi Mama pencerahan bagaimana nak bantu anak sediakan diri secara mental dan fizikal.
Semoga bermanfaat!

BACA JUGA 5 TIPS UNTUK MAMA BANTU SI MANJA MINAT BELAJAR
Pesan Mama Siti
Walau macam mana sekali pun jangan sesekali paksa anak. Kita kena selalu bagi dorongan dan semangat supaya anak yang dengar pun akan rasa teruja dan seronok nak lakukan sesuatu.


Jenis-jenis Tepung Gandum Tanpa Bleaching

Sepanjang kita semua dikuarantin di dalam rumah ni, ramai rakyat Malaysia yang tunjukkan bakat terpendam dengan jadi chef. Banyak yang resepi yang telah dicuba untuk hilangkan rasa bosan ketika berada di rumah. Maka, ramailah yang membuat kek atau kuih. Oleh itu, pastilah tepung menjadi senarai pembelian utama yang dikirim pada encik husben bila keluar beli barang. Mama-mama tahu tak jenis tepung gandum yang ada di pasaran dan membezakan mereka ialah ada bahan pemutih ataupun tak. Bahan pemutih ini dikenali sebagai benzoyl peroksida.
Jadi, bila ada bahan pemutih ni akan jadikan ia kurang khasiat. So, mari kita kenali 7 pilihan tepung berjenama tanpa bahan pemutih yang kita boleh dapatkan di pasaraya yang berdekatan dengan rumah. Jadi, barulah selamat nak buat kek atau masakan lain!
7 PILIHAN TEPUNG GANDUM UNBLEACHED
Masa musim PKP nilah, orang kita banyak buat donut, kek, kuih dan macam-macamlah. So, hari ni mama nak share jenama tepung gandum UNBLEACHED/TANPA BENZOL PEROKSIDA/ TANPA BAHAN PEMUTIH yang ada di pasaran dan apa yang mama biasa pakai.
1) Tepung Gandum Jenama FIKRI

2) Tepung Jenama FAIZA

3) Tepung Gandum CAP ROS

4) Tepung  Jenama BAKERS’ CHOICE

5) SFM Tepung Gandum

6) Tepung BUNGA CEMPAKA

7) Tepung Jenama LILI

In sha Allah, semua ni ada dijual di pasaraya berdekatan dan yang beza cuma harga. Nak pakai tepung gandum yang selalu guna pun boleh je cuma kan lebih elok kalau kita guna yang tanpa bleaching ni. Apa-apa pun terpulang kepada pilihan masing-masing. Semoga, posting ini berguna buat mama-mama masa nak beli tepung ya.
Sumber: Yasmin Abdul Halim
BACA JUGA “JOM BAKING!” AKTIVITI HARI MINGGU BERSAMA ANAK

Pesan Mama Siti
Bila dah kenal jenis tepung ni, ingat beli berpada-pada ye. Jangan borong semua. Fikirkan orang lain juga ye. Selain buat kuih, kita boleh gunakan ia ni nak basuh ayam sebab ia boleh hilangkan lemak ayam dan buang bau hanyir ayam. So, lepas ni boleh gunakan alternatif baru selain guna air asam jawa atau limau bila nak basuh ayam.


Mama Stress Di Rumah? Jom Manjakan Diri !

Mama sibuk dengan kerja dan tak ada masa untuk manjakan diri sendiri? Yelah, bila kita bekerja di rumah, macam-macam kita kena fikir. Kerja lagi, anak-anak dan juga menjaga encik suami kan. Kadang-kadang kita jadi terlalu stress dan sibuk sampai terlupa nak manjakan diri sendiri! Jangan risau, Mama Siti faham sangat perasaan Mama di luar sana.
Menjadi seorang ibu adalah tanggungjawab yang sangat besar tetapi Mama harus sentiasa letak diri Mama di tempat yang paling tinggi! ‘Self-care’ adalah salah satu benda yang Mama kena jadikan sebagai keutamaaan because you deserve it Mama!
Kenapa ‘Self-Care’  Penting Untuk Mama?
‘Self-care’ ini penting untuk kekalkan kesihatan diri secara mental dan fizikal supaya dapat meningkatkan keyakinan diri yang tinggi!
Ianya juga bagus sebagai cara untuk mengawal stress. Yelah, Mama kan selalu sibuk dengan meeting, dan ‘deadlines’ yang ditetapkan oleh boss. Mama juga mungkin stress duduk di rumah dimana kurangnya interaksi bersama orang luar.
Selain itu, ‘self-care’ dapat bantu Mama untuk kurangkan rasa ‘anxiety’ juga!
Sekarang, Mama dah tahu tentang kelebihan dan kenapa kita perlu amalkan ‘self-care’ di rumah kan? Jadi, Mama Siti akan kongsikan beberapa cara dan tips untuk aktiviti ‘self-care’ yang Mama boleh lakukan di rumah! Tak perlu keluar rumah pun, lagi-lagi sekarang tengah PKP kan!
6 Tips Manjakan Diri Yang Mama Boleh Dilakukan Di Rumah!
1) Bersenam dan Yoga

Kredit Foto: Adobe Stock
Walaupun kita sibuk mana, kesihatan kita harus diletakkan di tempat yang pertama! Bila kita dah selalu duduk di rumah, berhari-hari, berbulan-bulan ‘work from home’, segala lemak dalam badan boleh menjadi makin banyak! Yelah, duduk sahaja akan membuatkan berat kita naik secara mendadak. Salah satu cara yang kita boleh amalkan untuk ‘self-care’ ialah dengan bersenam dan juga yoga.
“Bersenam kena pergi gym ke?” Eh, jangan risau! Semua ini boleh dilakukan di rumah je tau. Bersenam tak perlu ambil masa lama pun, contohnya bila Mama dah habis kerja di waktu petang, cuba sediakan 30 minit untuk bersenam yang ringan-ringan. Antara senaman yang Mama Siti sendiri lakukan ialah berlari setempat, ‘squatting’, skipping, push up dan sit up!
Tak perlu yang susah-susah pun. Yoga juga merupakan salah satu cara meditasi yang boleh menenangkan fikiran kita yang sentiasa stress ni! Kalau Mama nak tahu, yoga dapat membantu sakit-sakit belakang yang kita selalu alami bila tengok laptop seharian! Mama kena cuba tau.
2) Membaca Buku Kegemaran
Kredit Foto: Adobe Stock
Bila kali terakhir Mama baca buku? Haa, mesti dah dah lama kan! Membaca buku ini banyak faedahnya. Mama kan dah selalu hadap laptop setiap hari dengan rutin yang sama. Apa kata Mama ambil buku kegemaran atau buku yang baharu untuk dibaca, bersama air teh atau kopi dan baca selama beberapa jam.
Percayalah, Mama dapat lari daripada realiti walaupun sekejap! Kajian juga mendapati bahawa membaca buku dapat mengurangkan risiko seperti penyakit Alzheimer!
3) Tidur Yang Cukup
Kredit Foto: Adobe Stock
Mama mesti selalu tidur lambat kan? Yelah kena jaga anak, encik suami dan fikir tentang kerja boleh menyebabkan Mama sering keletihan dan tak cukup tidur. Tetapi Mama kena tahu, tidur yang cukup ini sangat penting untuk kesihatan fizikal dan mental. Bila Mama sering tidur lambat, keesokkan harinya badan akan terasa letih dan susah nak fokus ketika bekerja.
Bila Mama dah selesai bersenam dan membaca buku, secara automatik badan akan terasa mudah untuk tidur. Yang paling best, tidur pun akan nyenyak! Pastikan Mama juga dapat tidur yang sebanyak 6-8 jam setiap hari tau.
4) Manjakan diri dengan mandian Bunga
Kredit Foto: Adobe Stock
Mandian bunga ini patut dilakukan dalam 2-3 kali sebulan! Aktiviti ‘self-care’ ini ialah kegemaran Mama Siti. Nak tahu kenapa? Berendam dalam mandian bunga setelah melalui hari yang stressful dan panjang ialah salah satu cara untuk membuang segala aura negatif yang kita lalui! Mandian bunga dapat membuat kita rasa relaks, rasa ketenangan dan rasa dimanjai! Kalau boleh, Mama Siti cadangkan untuk encik suami yang sediakan mandian bunga ini, yelah setelah kita dah bekerja keras menguruskan hal di rumah, apa salahnya nak dimanjakan? Tetapi apa yang kita perlu sediakan untuk mandian bunga?
Jangan risau, ini bahan-bahannya:
Bunga yang sudah dileraikan (bunga ros, jasmine, lavender atau mana-mana yang digemari Mama!)Buah lemonEssential OilsLilin Yang Wangi (ini optional, untuk diletakkan di dalam bilik mandi)
5) Facial Mask Day!
Kredit Foto: Adobe Stock
DIY mask atau sheet mask? Mana-mana pun boleh! Kalau Mama rajin, Mama boleh DIY mengikut bahan yang Mama sendiri ingin letakkan di muka Mama. Tetapi kalau kita nak express dan cepat, sheet mask pun dah ok! Bila nak pakai mask ni? Selepas Mama dah mandi mandian bunga, Mama boleh sediakan sheet mask sebelum tidur. Sheet mask ini tak boleh pakai lama-lama pun.
Masa yang diperlukan hanyalah 15 minit sahaja dan confirm kulit Mama glowy and dewy! Bila kita tengok muka kita berseri-seri sebelum nak tidur, secara tak langsung kita akan rasa lebih ceria dan yakin! Yelah, bukan selalu kita rasa cantik-cantik di rumah kan? Tunggu apa lagi? Jom borong sheet mask!
6) Warna dan Hias Kuku Juga Salah Satu Cara Manjakan Diri
Kredit Foto: Adobe Stock
Ini ialah aktiviti sebulan sekali yang Mama Siti suka untuk cadangkan kepada kawan-kawan Mama Siti. Walaupun kita tak boleh keluar, tak semestinya kita boleh tak jaga kuku kita kan? Ada juga yang sering ke kedai je, tapi sebabkan PKP, kita tak boleh keluar. Tapi tak apa, dekat rumah pun boleh mewarna dan menghias kuku! Mama hanya perlu beli set pewarna dan pengilat kuku mengikut cita rasa sendiri.
Ada yang suka ‘glitter’, ada yang suka warna-warna nude, ada juga yang suka warna terang! Ini semua ikut kesukaan diri sendiri. Pastikan Mama cari yang telus air supaya kita boleh bawa untuk solat ya. Kalau Mama tak selesa, Mama Siti cadangkan menggunakan pewarna kuku ‘peel off’ supaya mudah tanggal bila-bila sahaja. Kuku cantik, hati pun happy!
Minda Yang Tenang Ialah Minda Yang Sihat
Aktiviti ‘self-care’ ini sudah pastinya dapat memberi banyak manfaat kepada ibu-ibu di luar sana yang sibuk dan stress. Sekali sekala, kita perlu manjakan diri kita dan selalu letakkan diri kita sebagai ‘priority’.
Jangan kita asyik sibuk dengan kerja dan jaga orang lain sampai diri sendiri pun terleka. Seorang ibu layak mendapat layanan yang terbaik! Jadi, Mama Siti harap ibu-ibu di luar sana boleh cuba salah satu aktiviti ‘self-care’ ini. Selamat mencuba!
BACA JUGA KAFE MENARIK & SESUAI DILAWATI BERSAMA KELUARGA

Pesan Mama Siti
Bagus sebenarnya ‘Self care’ ni tau! Selain dari yang Mama Siti share kat atas, kita pun akan nampak kelihatan awet muda sebab bila kita ada masa untul ‘Self Care’ kita akan kurang stres. Bila kurang stres automatik wajah kita nampak muda remaja kan hehe!


Barangan Bayi Yang WAJIB Mak-mak Dapatkan di Tesco Baby Fair, Februari Ini!

Keadaan ekonomi yang tidak menentu selepas dunia dilanda COVID-19 menyebabkan kita harus bijak dalam berbelanja. Ini secara tidak langsung memberi impak buat ibu bapa yang mempunyai anak kecil terutamanya buat mereka yang bakal menyambut kelahiran bayi tidak lama lagi.
Jangan risau Mama! Untuk memudahkan (dan menjimatkan) pengalaman membeli-belah Mama, anda boleh menambah stok barang keperluan si manja di Tesco Baby Fair yang akan berlangsung bermula 11 hingga 24 Februari 2021.
11 -24 FEBRUARI 2021 @ cawangan Tesco di seluruh negara
Apa yang menariknya, Tesco Baby Fair kali ini menawarkan pelbagai barang bayi seperti susu formula, lampin bayi, dan juga keperluan lain yang berkualiti pada harga mampu milik.
Tapi, nanti dulu. Mama Siti ingin kongsikan beberapa tips membeli-belah sebelum anda ke Tesco Baby Fair ini.
Sediakan ruang untuk menyimpan stok-stok tersebut di rumah.Pastikan anda mempunyai bajet yang mencukupi dan senarai barangan yang diperlukan, agar memudahkan pengalaman membeli-belah untuk si manja anda.
Dibawah merupakan barangan keperluan bayi yang harus Mama dapatkan sepanjang Tesco Baby Fair berlangsung!
#1 Susu Formula untuk Anak-anak
Jujur Mama Siti cakap, susu formula yang dijual ketika Baby Fair sebenarnya jauh lebih berbaloi untuk dibeli. Nikmati diskaun sehingga RM20.00 apabila Mama berbelanja lebih seperti pelbagai jenama susu formula di Tesco Baby Fair ini.

Inilah peluang terbaik untuk Mama menambah stok susu formula anak-anak Mama.

#2 Lampin Bayi Pakai Buang Drypers
Lampin bayi juga merupakan produk utama yang Mama harus dapatkan di Baby Fair. Mama Siti boleh jamin bahawa harga lampin bayi ketika ‘baby fair’ sangat berpatutan dan jauh lebih murah daripada harga asal, contohnya seperti Lampin Bayi Pakai Buang Drypers ini.

#3 Pureen’s Liquid Cleaner
Sebenarnya adalah lebih baik untuk Mama tidak menggunakan pencuci pinggan biasa atau pencuci lain apabila membersihkan botol dan barangan makan bayi.

Mama dinasihatkan untuk menggunakan ‘baby liquid cleaner’ atau cecair pembersih khas barangan bayi agar tidak membahayakan kesihatan si manja dan juga membersihkan botol atau puting bayi tanpa meninggalkan sisa susu.
#4 Tisu Pelembap Bayi Fred & Flo Tesco
‘Wet wipes’ atau tisu pelembap bayi juga merupakan antara barang yang Mama harus dapatkan ketika membeli-belah di Tesco Baby Fair.
Selain memudahkan Mama mencuci bayi anda atau juga apa sahaja tumpahan daripada si manja, ‘wet wipes’ juga membantu dalam apa sahaja kegunaan – mengelap tangan dan permukaan, mencuci ‘make-up’ Mama dan sebagainya. Lihatlah betapa murahnya harga promosi Tisu Pelembap Bayi Fred & Flo Tesco ini!

Ini baru sikit tau Mama. Selain daripada barang-barang di atas, Mama juga boleh mendapatkan pelbagai barangan lain dan menikmati penjimatan berganda sepanjang Tesco Baby Fair berlangsung.
Dengan beratus jenis barangan daripada pelbagai jenama, tak perlulah Mama ke tempat lain bukan? Lebih mudah, menjimatkan masa, tenaga, dan juga semestinya wang anda!
Masa untuk Membeli-belah di Tesco Baby Fair Secara Atas Talian
Sekiranya Mama tidak mempunyai masa yang sesuai untuk ke Tesco, Mama juga boleh mendapatkan barangan tersebut melalui Tesco Online. Mama hanya perlu senaraikan barangan bayi yang diinginkan yang terdapat di e-katalog Tesco, ‘check-out’ dan nantikan barang-barang tersebut tiba di depan pintu rumah anda.
Jadi apa tunggu lagi? Dapatkan barang-barang keperluan si manja anda di Tesco Baby Fair di setiap cawangan Tesco berhampiran dan juga secara atas talian sehingga 24 Februari ini!
Untuk maklumat lanjut, layari laman rasmi Tesco, dan jangan lupa untuk ikuti Facebook Tesco agar Mama tidak terlepas peluang untuk menikmati pelbagai promosi terkini.


5 Tips Untuk Mama Bantu Si Manja Minat Belajar

Si manja asyik hilang fokus? Termenung? Sesetengah kanak-kanak memang suka ke sekolah, minat belajar dan markah pun selalu tinggi! Tetapi ada juga kanak-kanak tak minat nak belajar dan tak boleh fokus untuk belajar.  Jangan risau mesti ada tips untuk mama bantu si manja minat belajar.
Mama Siti faham ramai ibu bapa yang risau bila anak tak mahu belajar. Penting untuk Mama tahu, kadang-kadang bila anak berperangai begini hanyalah fasa kanak-kanak ketika membesar, tetapi kalau tak lakukan apa-apa tindakan mungkin akan memudaratkan!
Tanda-Tanda Si Manja Tak Minat Untuk Belajar:
Sering menangisTak mahu berganjak dari katilMerayu untuk tak mahu belajarSelalu mengadu kesakitan Menunjukkan tanda-tanda resah dan stress

Kredit Foto: Adobe Stock
Tetapi, kita kenalah tahu apa punca dan sebab si manja kurang minat untuk belajar berbanding pelajar lain. Masa anak Mama Siti berumur 7 tahun, dia sering tak mahu belajar dan ke sekolah. Asyik-asyik mengadu sakit perut, nak tidur dan gementar. Rupa-rupanya dia dibuli di sekolah! Haaa, jadi kita kenalah tahu sebab si manja tak mahu belajar.
Sebab-Sebab Si Manja Mula Tak Mahu Belajar:
Tertekan dengan hal di rumah, sekolah dan rakan-rakanMasalah akademik di sekolahKesukaran memahami mata-pelajaranDibuli Mempunyai masalah dengan guru
Kredit Foto: Adobe Stock
Ada banyak lagi punca anak-anak tak mahu belajar dan ianya mengikut kepada pengalaman sendiri. Tak semua sebab di atas menjadi punca yang menyebabkan mereka kurang minat belajar. Mama mesti risau kan? Ramai yang bertanya, apa yang mereka harus lakukan bila perkara macam ini berlaku.
Pertama sekali, Mama Siti akan cadangkan untuk jumpa pakar untuk dapat nasihat yang profesional. Tetapi kalau Mama ingin cuba beberapa tips ini sebelum membuat tindakan yang lebih serius, boleh la follow tips ini.
5 Tips Bantu Si Manja Minat Belajar!
1) Ketahui Minat Mereka
Kredit Foto: Adobe Stock
Ramai ibu bapa yang suka memaksa anak untuk melakukan perkara yang mereka tak suka. Cuba kita fikirkan, kalau kita sendiri pun disuruh untuk buat benda yang kita tak minat, mesti kita tak boleh buat kan? Setiap pembelajaran itu haruslah datang daripada minat yang tersendiri. Kalau tak ada minat, macam mana nak buat? Haa, kita kena faham yang setiap anak itu berbeza. Ada yang minat ke arah sains, matematik, seni, bahasa dan macam-macam.
Kalau seorang anak tak pandai lakukan latihan Matematik, janganlah Mama marah dia. Mungkin dia lebih bijak dalam aspek Bahasa! Percayalah, mereka mempunyai keistimewaan yang tersendiri. Jadi, Mama harus ketahui anak Mama minat dalam mata pelajaran apa. Jangan terlalu risau jika mereka tak mahir dalam sesuatu subjek, semua itu boleh dipupuk!
2) Belajar Bersama Si Manja
Kredit Foto: Adobe Stock
Sekarang, Mama dah tahu si manja minat dan tak gemar subjek apa? Haa bagus! Jadi, Mama boleh cuba tips yang seterusnya pula. Untuk subjek yang si manja tak gemar, Mama boleh duduk dan belajar bersama-sama. Siapa kata ada limit usia untuk belajar? Tak kiralah kita sibuk atau tua mana, kita tetap boleh menimba ilmu, lagi-lagi dengan anak yang kita sayangi!
Belajar dengan si manja ni sangat penting sebab dia perlu ketahui yang Mama akan dapat menolong apabila dia tak fahami subjek tersebut. Mama boleh terangkan maksud atau perkara yang si manja tak tahu dan tips ini juga boleh merapatkan hubungan Mama dengan si manja.
3) Teroka Cara Pembelajaran Yang Sesuai
Kredit Foto: Adobe Stock
Kalau Mama nak tahu, cara pembelajaran ada banyak tau! Setiap orang mempunyai cara yang berbeza ketika belajar iaitu visual, auditori dan kinestetik. Kaedah pembelajaran ini menggunakan 3 jenis deria iaitu penglihatan, pendengaran dan pergerakan bagi mengenal pasti gaya belajar anak anda yang paling sesuai!
Mengikut kajian yang dilakukan oleh pakar:
Visual: pelajar visual lebih mudah untuk menyerap dan menerima maklumat sekiranya maklumat tersebut dipersembahkan dalam bentuk gambar, carta dan gambarajah.Auditori: pelajar auditori lebih mudah untuk menyerap dan menerima maklumat melalui pendengaran. Kinestetik: pelajar kinestetik lebih sukakan pengalaman yang melibatkan anggota fizikal. Mereka sukakan sesuatu yang lebih praktikal berbanding teori, lebih-lebih lagi yang melibatkan sentuhan ataupun alatan.
Jadi, si manja Mama pelajar yang mana satu?
4) Gunakan Teknik Tradisional dan Moden (Seimbang!)
Kredit Foto: Adobe Stock
Setiap pembelajaran anak-anak haruslah unik dan kreatif supaya si manja tak mudah bosan dan lebih minat nak belajar. Mama Siti sangat suka teknik tradisional dengan menggunakan kertas, buku dan sebagainya. Tapi, sekarang kan zaman dah moden dan kita ada banyak aplikasi dan video edukasi di Internet yang boleh kita gunakan!
Paling seronoknya, ada banyak video pembelajaran di YouTube yang boleh membantu anak-anak belajar. Dengan cara ni, anak-anak tak akan bosan dan mereka akan lebih suka dengan video yang sangat interaktif!
5) Sentiasa Memberi Pujian dan Dorongan Buatkan Anak Lebih Minat Belajar
Kredit Foto: Adobe Stock
Siapa je tak suka pujian? Lagi-lagi si manja! Mereka sentiasa inginkan pujian dan dorongan daripada Mama. Bila mereka melakukan sesuatu perkara, Mama boleh sebutkan ayat-ayat ini:
“Wah! Pandainya anak Mama!”“Okay, bagus teruskan usaha.”“Tak apa, sikit lagi nak siap homework tu. Anak Mama kan pandai!”
Mama Siti pasti yang anak-anak akan rasa lebih excited dan seronok untuk belajar! Semangat mereka pasti akan berkobar-kobar sebab mereka sedar yang ada orang hargai usaha mereka walaupun sedikit. Setiap langkah mereka ialah progress tau Mama.
Setiap perubahan itu tidak akan mengambil masa sehari, ianya akan memakan masa untuk mereka improve. Jadi, daripada Mama asyik beri tekanan kepada si manja, lebih baik Mama beri sokongan berpanjangan! Percayalah, miracle will come!
Semoga membantu!
BACA JUGA 4 AKTIVITI ‘DIY’ YANG BOLEH DIBUAT BERSAMA SI MANJA

Pesan Mama Siti
Pesan akhir Mama Siti ialah untuk elakkan menengking dan marah si manja. Mama Siti faham, Mama di luar sana penat bekerja dan tertekan, tapi dengan anak-anak ni kita perlu ada kesabaran yang sangat tinggi.


Penyakit Kawasaki Membahayakan Kanak-Kanak!

Seorang bapa mengesyaki anaknya mempunyai simptom COVID-19 kerana demam anaknya berlanjutan lebih daripada 5 hari. Kemudian dia membawanya ke hospital dan doktor mengesahkan anaknya mempunyai penyakit Kawasaki! Penyakit Kawasaki? Penyakit apa tu?
Kawasaki ialah apabila kanak-kanak mengalami demam yang berlangsung lebih daripada 3 hari dan muncul ruam di kulit berwarna merah hampir di seluruh badan! Ia juga menyebabkan keradangan pada dinding salur darah, terutamanya arteri koronari yang membekalkan darah ke otot jantung.
Seorang bapa berkongsi bahawa anaknya pada awalnya diberi antibiotik dan ubat demam tetapi suhunya masih tak turun. Doktor juga pada peringkat awal mengesahkan anaknya menghadapi ‘viral fever’.

Kredit Foto: Google Images
Tetapi, setelah dimasukkan wad, antibiotik tak menunjukkan respon yang baik terhadap anaknya. Anaknya kelihatan masih lemah dan sampai tak boleh berjalan kerana kakinya bengkak! Setelah beberapa hari, ujian dijalankan terhadap anaknya dan doktor memberitahu bahawa anaknya menghidapi penyakit Kawasaki.
Haaa! Inilah yang merisaukan kita sebab kita tak dapat nak beza ‘viral fever’ dengan penyakit Kawasaki ni sebab mereka mempunyai simptom yang seakan-akan sama! Jadi, apa yang Mama perlu tahu tentang penyakit Kawasaki ni?
Fakta Tentang Penyakit Kawasaki
Dilaporkan 80% to 90% kanak-kanak 6 bulan ke 5 tahun dijangkiti penyakit ini. Kanak-kanak yang berumur lebih 6 tahun jarang dilaporkan dijangkiti penyakit ini.Penyakit Kawasakit ini tak berjangkit melalui sentuhan ataupun sistem pernafasan.Penyakit Kawasakit ini adalah reaksi tubuh badan yang disebabkan oleh sistem imun.Kanak-kanak lelaki lagi mudah untuk mendapat penyakit Kawasaki.
Tanda-tanda Penyakit Kawasaki
Apa tanda-tanda yang Mama perlu tahu? Mengikut Doktor, ada tiga fasa ketika kanak-kanak melalui jangkitan penyakit ini.
Kredit Foto: Google Images
1) Tahap pertama
Tahap pertama terjadi pada minggu ke-1 sampai minggu ke-2. Pada tahap ini, gejala yang boleh dikesan ialah:
Demam yang berlangsung selama lebih dari 3 hari.Bibir dan lidah kering, kemerahan, serta pecah-pecah.Ruam kemerahan muncul di hampir seluruh bahagian tubuh.Telapak tangan dan kaki membengkak, serta merah-merah.Mata merah, tanpa disertai keluarnya cecair.Muncul benjolan di leher akibat pembengkakan kelenjar getah bening.
2) Tahap kedua
Tanda pada tahap kedua muncul pada minggu ke-2 sampai minggu ke-4. Tanda-tanda pada tahap kedua yaitu:
Cirit-biritMuntahSakit perutSakit kepalaTubuh terasa penatSengal pada setiap sendiKulit di jari tangan dan kaki mengelupasKulit dan bahagian putih mata tampak menguningTerdapat nanah dalam air kencing
3) Tahap ketiga
Tahap ketiga terjadi pada minggu ke-4 sampai minggu ke-6.
Mudah lelahKritikal jika tak dibawa ke hospitalSesak nafas
Bagaimana Penyakit Kawasakit boleh terjadi kepada kanak-kanak?
Kalau Mama nak tahu, penyebab penyakit Kawasaki belum diketahui. Walaupun tanda-tanda dan gejala seperti infection, tetapi pakar masih belum dapat mengetahui penyebab penyakit Kawasaki ini.
Selepas kanak-kanak yang dijangkiti penyakit Kawasaki, apakah cara untuk menyembuhkannya? Ada banyak cara yang doktor akan lakukan. Antaranya ialah:
1) Suntikan ‘immune globulin’ (IVIG)
‘Immune globulin’ (IVIG) adalah ubat yang berisi antibodi dan IVIG bertujuan untuk mengurangi risiko terjadinya komplikasi pada jantung kanak-kanak.
2) Aspirin
Aspirin diberikan untuk meredakan demam dan keradangan, serta mengurangkan rasa sakit. Sebenarnya, Aspirin tak boleh diberi kepada kanak-kanak berumur 16 tahun kerana mempunyai risiko sindrom Reye.
Tetapi penyakit Kawasaki ini ialah satu pengecualian yang pakar sebutkan. Aspirin juga diberikan selama 6 bulan atau lebih, untuk mencegah penggumpalan darah terhadap kanak-kanak yang dijangkiti.
Apa akan terjadi kalau penyakit Kawasaki ini tak diubati?
Kredit Foto: Google Images
Ramai ibu-bapa mesti akan fikir anak mereka hanyalah demam biasa kan? Tapi Mama kena ingat tanda-tanda penyakit Kawasaki ini berbeza dengan demam biasa. Kalau dibiarkan sahaja anak begitu, kemungkinan perkara yang tak diingini akan berlaku.
Keradangan pembuluh darah jantungMasalah pada jantungKeradangan pada otot jantung
Kredit Foto: Google Images
Mama Siti harap perkongsian tentang penyakit ini dapat membantu ibu-bapa di luar sana untuk lebih peka agar kita boleh lakukan tindakan yang pantas. Yelah, tak ramai yang tahu tentang Kawasaki ni! Mama Siti pun sendiri baru tahu selepas baca kisah tentang seorang bapa dengan anaknya yang menghidap penyakit ini.
Semoga bermanfaat!
BACA JUGA KAWASAKI DISEASE – JANTUNG BOLEH BENGKAK

Pesan Mama Siti
Yang pasti, jangan tunggu lama-lama kalau demam anak tak kebah, kena cepat untuk bawa ke klinik atau hospital yang berdekatan! Anak kan amanah dah tanggungjawab kita yang diberi oleh Allah SWT, jadi jangan kita abaikan kesihatan mereka.


Kembali Ke Sekolah – Checklist Wajib Untuk Anak Mama

Tahun ni sangat berbeza dari tahun yang sebelumnya. Wabak COVID-19 semakin hari semakin menular dan kes pun semakin tinggi. Tetapi, anak-anak Mama yang mengambil SPM atau STPM tahun ni kena kembali ke sekolah kan? Sebagai Mama mesti rasa berat hati, risaukan kesihatan dan keselamatan mereka di sekolah.
Tetapi kita dah semakin terbiasa dengan norma baharu dan Mama Siti rasa tak ada masalah untuk anak-anak kita untuk patuhi SOP di sekolah kan? Tapi dalam masa yang sama kita kenalah berhati-hati dan sediakan beberapa checklist untuk anak-anak kita. Jangan risau, checklist ini dapat membantu mama papa untuk memutuskan rantaian wabak COVID-19 yang sedang berluasa ni!
Walaupun di sekolah ada guru-guru boleh memantau anak-anak Mama, kita sebagai mama papa kenalah menjalankan tanggungjawab untuk terangkan dan nasihatkan anak-anak tentang perubahan besar di sekolah mereka. Yelah, ada anak-anak yang masih tak bersedia untuk menghadapi peperiksaan yang besar semasa musim COVID-19 ni. Jadi tak salah untuk kita menjadi mama papa yang supportive!
Checklist Wajib Dibawa Untuk Kembali Ke Sekolah Edisi COVID-19!
#1 Hand Sanitizer

Kredit Foto: Adobe Stock
Memandangkan sekolah ialah tempat awam dan anak-anak kita akan pegang banyak sangat benda yang kotor, apa kata Mama sediakan hand sanitizer alkohol untuk anak Mama. Yelah, meja, kerusi, papan putih semua tu ada banyak sangat kotoran. Tambahan pula, mereka akan berjumpa dengan rakan-rakan dan mungkin akan bersalaman atau bersentuhan kan?
Yang bagusnya, hand sanitizer alkohol ni bagus untuk mencegah bakteria dan menghalangnya daripada merebak terutamanya di tempat awam seperti sekolah. Mama Siti rasa sangatlah bagus untuk sediakan anak-anak kita dengan hand sanitizer yang berbentuk kecil dan compact supaya mereka mudah untuk bawa kemana-mana!
#2 Penutup Muka Tambahan
Photo Kredit: Adobe Stock
Seperti yang kita tahu, cuaca di Malaysia ni sangat panas dan lembab! Jadi bila kita pakai penutup muka, secara semula jadi kita akan mudah berpeluh. Cuba bayangkan anak-anak kita kena pakai penutup muka sepanjang hari dengan cuaca yang begitu? Lagi-lagi kalau anak-anak kita yang ada kulit sensitif atau mempunyai ekzema, mesti kulit mereka akan ada merah-merah atau gatal-gatal.
Lagi satu, bila kita berpeluh lama-lama penutup muka akan mula berbau. Jadi kita haruslah sediakan anak-anak kita penutup muka tambahan yang secukupnya untuk mereka tukar beberapa kali sepanjang mereka di sekolah. Dengan cara ni, mereka nak belajar pun selesa!
#3 Bawa Bekal Dari Rumah
Kredit Foto: Adobe Stock
Mama Siti rasa, kita perlu sediakan mereka bekal makanan yang dibawa dari rumah. Bukan apa, kita risau mereka berkongsi makanan dengan orang-orang di sekolah kan? Kita juga mestilah nak yang terbaik untuk anak-anak jadi apa salahnya kita sendiri yang sediakan makanan dan bawakan mereka bekal supaya keselamatan dan kesihatan mereka lebih terjamin. Mama bolehlah juga gunakan resepi yang sihat dan memberi tenaga kepada anak-anak!
#4 Bekal Air Yang Cukup
Kredit Foto: Adobe Stock
Ini sangatlah penting dan wajib ada bagi anak-anak Mama. Pastikan anak Mama memiliki botol air yang sangat besar untuk dibawa ke sekolah. Yelah kita kena pastikan anak kita stay hydrated! Nanti bila mereka tak cukup air dalam badan, mereka akan jadi kurang fokus dan boleh juga pengsan di sekolah. Haa, bukan nak takutkan, benda ini memang boleh terjadi! Mama juga harus pastikan mereka tak berkongsi botol bersama rakan-rakan ya.
#5 Vitamin dan Ubat-Ubatan Untuk Kembali Ke Sekolah
Kredit Foto: Adobe Stock
Kalau anak Mama tak sihat, seeloknya tak perlu lah hadir ke sekolah. Tetapi kalau anak Mama sihat tapi Mama masih risaukan kesihatan mereka dikelilingi dengan ramai orang di sekolah, Mama boleh sediakan bekalan vitamin dan ubat-ubatan yang secukupnya.
Selalunya, Mama Siti akan sediakan bekalan ubat-ubatan yang basic seperti paracetamol dan gula-gula vitamin c! Keduanya ini dapat membantu anak jika tiba-tiba kena sakit kepala atau perlukan tenaga yang extra daripada vitamin c! Jangan risau, item yang ini hanyalah cadangan dan Mama tak perlu pun ikut jika tak perlu ya.
Mama Siti harap, anak-anak yang akan menjalani SPM dan STPM akan melalui sesi persekolahan yang mudah dan lancar! Sebagai mama papa, kita berharap mereka akan sentiasa mengikut SOP seperti memakai penutup muka dan menjaga jarak masing-masing. Selagi kes harian meningkat, lebih baik kita mencegah dan berwaspada!
Semoga bermanfaat!
BACA JUGA TIPS PERLINDUNGAN DIRI SEMASA BELI BARANG

Pesan Mama Siti
Mama Siti harap, essential list ini dapat membantu Mama untuk memberi manfaat kepada anak-anak di sekolah. Untuk maklumat lanjut tentang berita bagi pelajar SPM dan STPM, Mama boleh baca link ini.


Nikmati Gaya Hidup yang Sihat dan Menyeronokkan di Rumah

Setelah berbulan-bulan belajar secara dalam talian, menghabiskan cuti sekolah di rumah akan menjadi satu lagi cabaran, termasuk untuk ibu-ibu yang sebelumnya bijak dalam mengatur aktiviti harian mereka. Namun begitu, kekal berada di rumah tidak bermaksud Mama tidak boleh melakukan apa sahaja aktiviti yang menyeronokkan. Mama masih lagi boleh kekal sihat dan bergembira dengan ahli keluarga walaupun ketika berada di rumah.
Mungkin sudah tiba masanya untuk Mama mengubah cuti sekolah anak-anak di rumah dengan melakukan aktiviti-aktiviti yang menyihatkan.
Cuti sekolah ini, Mama Siti mencadangkan Mama mengubah suasana di rumah. Daripada membiarkan anak-anak membuang masa cuti sekolah dengan menonton televisyen, atau mengajar mereka mengenai subjek-subjek yang akan dipelajari nanti, apa kata Mama mengajak anak-anak dan seisi keluarga untuk membina gaya hidup yang sihat?
Hmm, macam mana ya nak buat?

Jangan bimbang, Mama Siti faham bagaimana bersemangatnya Mama untuk memastikan ahli keluarga kekal sihat. Jadi, berikut merupakan beberapa tips yang ingin Mama Siti kongsikan:
Kawal dan Kurangkan Masa Melihat Skrin
Sejak Perintah Kawalan Pergerakan (PKP) dimulakan, ‘screen time’ kita semakin meningkat. Lebih teruk, mungkin juga lebih banyak berbanding masa-masa sebelumnya. Daripada penggunaan ‘Zoom’ (perbincangan atas talian dan juga ‘online class’ anak-anak) kepada permainan mudah alih dan menonton televisyen, mata kita sudah terlalu banyak tertumpu kepada piksel skrin.
Sekarang, Mama cuba bersandar dan tutup mata sebentar…mata Mama ada rasa letih tak?
Mata yang melihat skrin dalam tempoh yang panjang boleh menyebabkan penglihatan kita menjadi kabur dan kering. Tetapi, jangan risau. Mama boleh mengambil peluang semasa musim cuti sekolah ini untuk menjadi lebih sihat, di mana Mama boleh elakkan daripada terus melihat paparan skrin.
Daripada membiarkan anak-anak leka bermain permainan mudah alih atau ‘video game’, apa kata Mama minta anak-anak Mama mengenakan ‘lab coat’ (apron putih atau t-shirt putih yang lama juga sesuai), dan biarkan mereka menjadi saintis dan menjalankan eksperimen yang menyeronokkan!
Mama Siti yakin yang anak-anak Mama juga pasti sudah bosan atau letih belajar teori sains di paparan skrin sahaja. Jadi, gunakan peluang ini untuk melakukan aktiviti yang menggunakan fizikal mereka (dan juga mungkin sedikit kotor!). Berikut merupakan beberapa aktiviti yang anak-anak Mama boleh lakukan dengan hanya menggunakan barang-barang yang sudah ada di rumah!
Sumber: The Best Ideas For Kids
1. Kertas Pelangi – alatan yang anda perlukan adalah pen marker berwarna (warna-warni), tisu dapur, air, dua cawan, dan gunting.

2. Topeng Muka Kain Buatan Sendiri – barang-barang yang anda perlukan adalah kain, kain ‘lining’, gunting, dan mesin jahit. Sesuai sangat dengan keadaan sekarang!
Sumber: FreePik
3. Art Sandwich – bahan-bahan yang anda perlukan adalah roti, keju, Naturel Soft Margarine, dan topping pilihan sendiri. Lihat video untuk membuat ‘Art Sandwich’ yang comel!
Buat Mainan Baru Bersama-sama
Sumber: 5-minute crafts
Sejak akhir-akhir ini, Mama mesti banyak membeli barang dalam talian bukan? Nanti dulu! Jangan terus buang kotak barang-barang tersebut kerana dengan menggunakan sedikit imaginasi dan kreativiti, Mama boleh mengajak anak-anak untuk meluangkan masa mereka dengan menghasilkan model perabot dan barang-barang di dalam rumah.
Pertama sekali, dapatkan beberapa kotak kadbod terpakai, pisau kecil yang sesuai untuk kanak-kanak, ‘glue gun’, pembungkus hadiah, pita pelekat, dan alat tulis atau lain-lain barang yang boleh digunakan di rumah. Kemudian, tonton cara-cara untuk membuat perabot atau model yang digemari dalam video ini dan lihat bagaimana anak-anak Mama boleh menghasilkan dapur memasak, mesin basuh, kapal angkasa, permainan arked, dan banyak lagi dalam masa yang singkat!
Semua aktiviti ini dapat membantu anak-anak memahami bahawa keseronokan bukanlah bermula di skrin, tetapi melalui permainan kreatif di rumah.
Masa Untuk Lebih Aktif!

Tidak dapat disangkal lagi bahawa waktu bermain merupakan waktu yang paling dinantikan anak-anak. Tetapi, Mama tahu tak apakah yang membuatkan ‘playtime’ mereka dua kali ganda lebih menyeronokkan? Semestinya bermain dan melakukan aktiviti yang digemari dengan ibu bapa mereka. Sebenarnya, anak-anak lebih menantikan interaksi dengan Mama dan Papa berbanding dengan permainan mereka tau!
Oleh itu, Mama Siti cadangkan untuk meluangkan masa hujung minggu bersama keluarga dengan aktiviti-aktiviti “Physically-fit” (kalau Mama pernah tengok filem Madagascar dengan anak-anak, mesti Mama tahu perkara ini!). Menjadi lebih aktif demi memupuk gaya hidup sihat bersama seisi keluarga!

Untuk senaman yang lebih menyeronokkan untuk dilakukan di rumah, Mama boleh menonton pelbagai video di YouTube seperti –  Kids Workout Exercise At Home With Ryan,  PopSugar Fitness’ Family Fun Cardio, and Body Bop Bop Dance untuk belajar mengenai anggota badan; dan At-Home Yoga for Kids with PAW Patrol untuk meningkatkan kesedaran tentang kinestetik kepada anak-anak.
Memupuk Minat Berkebun Dan Bercucuk Tanam

Tidak menjadi masalah sekiranya Mama sekeluarga tinggal di rumah ‘landed’ atau pangsapuri, Mama pasti boleh mewujudkan satu ruang khas untuk menanam tumbuh-tumbuhan atau berkebun. Cari sebuah ruang yang sesuai sebagai ruang untuk bercucuk tanam di kediaman anda. Sekiranya Mama sudah mempunyai sebuah kebun, Mama boleh terus mengajak anak-anak berkebun sebagai salah satu aktiviti bersama keluarga.
Mama mungkin berfikir, “Eh tak boleh! Bermain dengan tanah kan kotor!”. Sabar dulu Mama. Sebenarnya Mama tak perlu risau pun anak-anak bermain dengan tanah dan pasir. Malah, ia memberi manfaat kepada kesihatan dan perkembangan mereka dengan meningkatkan sistem imunisasi badan, membantu kawalan dan kekuatan kemahiran ‘fine motor’ mereka. Ini kerana mereka akan menyentuh, merasakan, dan melihat dengan mata sendiri hasil tumbuhan tanaman mereka – daripada benih, kepada bunga dan menjadi buah.
Mungkin ia akan mengambil masa, tetapi ini juga salah satu cara untuk memupuk sifat sabar dalam diri anak-anak. Selain itu, semasa melakukan aktiviti ini bersama, ia mendedahkan anak-anak kepada sains dan dunia realiti. Tambahan pula, anak-anak pasti akan menanyakan pelbagai soalan, dan ia juga merupakan salah satu cara untuk menguatkan sifat ingin tahu dalam minda mereka, serta melatih pemikiran secara kritis dan kreatif.

Sekiranya tiada ruang yang sesuai di rumah, lihat kaedah hidroponik yang boleh Mama lakukan dengan hanya menggunakan botol terpakai di bawah. Bolehlah Mama dan anak-anak bercucuk tanam sayuran organik seperti salad, bayam, herba-herba, dan tomato melalui kaedah tanaman hidroponik!
Mama juga boleh mencuba aktiviti berkebun yang menyeronokkan dengan anak-anak seperti:
1. Projek Tanaman Mudah Di Rumah – satu siri projek tanaman mudah yang pasti akan disukai oleh si kecil Mama.
2. Aktiviti Berkebun DIY – aktiviti berkebun DIY yang dipersetujui oleh para ibu, yang sangat mudah untuk dilakukan di rumah.
Mama boleh mencuba aktiviti-aktiviti di atas bersama anak-anak. Pasti lebih seronok sekiranya Mama bercucuk tanam tanaman yang boleh dimakan. Bolehlah merasa hasil tanaman sendiri dalam menu masakan Mama!

Sekiranya Mama merupakan seorang yang menggemarkan cabaran dan menikmati makanan hasil air tangan sendiri, apa kata Mama cuba memasak hasil tanaman dengan pasta ‘homemade’ organik? Sangat mudah untuk dibuat! Lihat cara membuat pasta ‘homemade’ di sini!
Sebagai alternatif, Mama boleh menggunakan Spageti Organik Naturel untuk dimasak dengan sayuran organik di kebun anda.
Jadi…apa menu untuk makan malam Mama hari ini? Lihat ‘point’ seterusnya!
Sediakan Dan Makan Makanan Yang Sihat

Tidak ada yang lebih baik daripada makan bersama seisi keluarga. Tidak ada telefon bimbit, tidak ada mainan, tidak meninggalkan meja lebih awal – tidak ada gangguan. Tetapi ada juga aktiviti tambahan yang boleh disenaraikan dalam aktiviti bersama keluarga anda selain daripada makan bersama – iaitu, MEMASAK bersama!
Anak-anak lebih suka dan gembira apabila Mama melibatkan mereka dalam “tanggungjawab orang dewasa”. Dan cara apakah yang lebih baik selain daripada mengajak mereka memasuki dapur, dan memasak bersama dengan Mama mereka?!
Disini Mama Siti kongsikan beberapa resepi yang mudah, enak, dan berkhasiat yang pasti digemari oleh ahli keluarga Mama.
Tetapi Mama harus ingat, sebelum memulakan penyediaan untuk memasak, pastikan Mama mengetahui tahap kemahiran anak-anak. Sekiranya mereka masih berada di prasekolah, saya tidak menyarankan Mama membiarkan mereka memegang pisau. Mereka seharusnya dapat mengendalikan pisau, gunting, dan sukatan sekiranya mereka sudah belajar di sekolah rendah. Sekiranya mereka bersekolah menengah, mereka seharusnya sudah mampu menyediakan makanan yang boleh dimakan di dapur.
Ini panduan untuk memudahkan Mama mengenal pasti tahap kemahiran anak-anak:
Tahap 1: ‘Beginner’ (kanak-kanak kecil) Tahap 2: ‘Intermediate’ (kanak-kanak sekolah rendah) Tahap 3: Pro (kanak-kanak sekolah menengah)
Spageti Sayuran Panggang

Nikmati makanan yang sihat dan enak dengan Spageti Sayuran Panggang bersama anak-anak anda. Apabila dimasak sendiri di rumah, Mama lebih tahu bahan-bahan yang digunakan, dan semestinya lebih sihat dan selamat. Walaupun Mama kesuntukan masa, cubalah resepi yang akan mengenyangkan perut anak-anak serta kaya dengan vitamin dan mineral yang diperlukan oleh tubuh mereka!
Untuk resipi ini:
Tahap 1 boleh mencampurkan dan menggaulkan sayuran yang digunakan dan kemudian dituang ke dalam dulang pembakar.Tahap 2 boleh memotong sayur-sayuran dan didihkan air. Tahap 3 boleh melakukan hampir setiap langkah dalam resepi ini.
Smørrebrød

Ingin makan sandwic terbaik di dunia? Ada yang mengatakan sandwic ‘open-face Danish’, yang juga dikenali sebagai Smørrebrød, adalah sandwic yang terbaik dan Mama Siti pun sangat setuju! Dengan sepotong roti tebal yang disapu marjerin dan topping yang lazat, hidangan ini sangat sesuai untuk dijadikan snek dan juga makanan tengah hari!
Untuk resepi ini:
Tahap 1 boleh menyediakan sapuan herba. Tahap 2 boleh melakukan hampir setiap langkah dalam resepi ini. Tahap 3 boleh melakukan hampir setiap langkah dalam resepi ini.
Salmon Percik

Eh, belum Hari Raya lagilah!…tetapi ketika Mama asyik memasak di rumah, bila-bila masa boleh menjadi Hari Raya!
Salmon yang kaya dengan Omega-3, sangat bagus untuk jantung dan otak – dan oleh itu, ianya berkhasiat untuk seisi keluarga. Mama Siti sudah cuba resepi ini dan percayalah, sekali masak, rasa pedas dan ‘tangy’ menu ini pasti akan membuatkan Mama akan lebih kerap memasak menu ini di rumah (dan bakal menjadi kegemaran anak-anak!).
Untuk resepi ini:
Tahap 1 boleh melumurkan garam dan bahan perapan pada ikan salmon. Tahap 2 boleh mengisar bahan-bahan kuah percik dengan menggunakan mesin pengisar. Tahap 3 dapat melakukan hampir setiap langkah dalam resepi ini dengan pengawasan orang dewasa.
Jom Nikmati Hidup Sihat dengan Naturel

Untuk pengetahuan Mama, terdapat pelbagai aktiviti dan tips yang boleh dilakukan untuk sihat bersama keluarga; dari bersenam, membina mainan mini, berkebun dan memasak bersama. Namun, ada satu lagi komponen untuk memastikan keluarga anda mengamalkan gaya hidup yang lebih sihat, dan ia adalah makanan yang mereka makan!
Itulah sebabnya Mama Siti mencadangkan anda memilih produk Naturel!
Minyak Masak Naturel Blend diperbuat daripada minyak bunga matahari dan minyak kanola yang kaya dengan Vitamin E dan mengandungi Omega 3 dan 6. Tambahan pula, vitamin dan mineral ini sangat penting untuk pertumbuhan anak-anak. Apabila Mama menggunakan Minyak Masak Naturel Blend di dalam masakan Mama, Mama akan menyedari bahawa makanan tersebut akan berasa kurang berminyak, dan oleh itu, ia sangat sesuai untuk penyediaan makanan yang sihat. Ia juga boleh meningkatkan aroma rempah ratus tersebut, menjadikan hidangan Mama lebih wangi dan menyelerakan.
Minyak Zaitun Extra Virgin Naturel adalah minyak zaitun ‘cold-pressed’; dirumus khas dengan gabungan tiga kultivar buah zaitun Sepanyol yang TERBAIK untuk memberikan manfaat kepada kesihatan. Buah-buah zaitun tersebut kaya dengan antioksidan dan Vitamin E, mempunyai aroma zaitun dan rasa yang istimewa – sesuai untuk dimakan bersama salad!
Pasta Organik Naturel diperbuat daripada 100% Gandum Durum Organik, yang sinonim dengan pasta Itali yang berkualiti tinggi. Ia adalah makanan sihat yang rendah I.G. (Indeks Glikemik), kurang lemak dan tanpa garam. Hasilnya? Menu pasta yang sihat dan sedap untuk anak-anak anda.
Untuk menu sarapan yang sihat, Naturel telah melancarkan Marjerin Lembut Naturel, yang dihasilkan daripada minyak kanola dan minyak bunga matahari. Ia kaya dengan lemak yang baik dan bebas kolesterol. Marjerin Lembut Naturel sangat sesuai untuk dijadikan sebagai sapuan pada roti bakar kegemaran anda. Mulakan pagi anda dengan nutrien sihat hari ini!
Jadi, tunggu apa lagi? Masa untuk memulakan gaya hidup sihat dengan Naturel dan mula merancang cuti persekolahan yang sihat dan menggembirakan dengan seisi keluarga!
Artikel diolah daripada versi Bahasa Inggeris di Motherhood Story.


6 Tips Cipta Ruang ‘Home Office’ Di Rumah!

Sejak kes COVID-19 semakin meningkat, banyak tempat kerja yang diarahkan untuk tutup office kan? Rasanya ramai yang ‘work from home’ sekarang. Rasanya dah lama kita duduk di rumah kan? Berhadapan dengan laptop dari pukul 9 pagi sehingga 5 petang boleh jadi sangat memenatkan dan stress. Mama Siti dah ‘work from home’ berbulan-bulan dan sampai satu masa tu rasa macam bosan sangat dengan keadaan sekeliling sampailah Mama Siti rasa nak cipta ruang ‘home office’ sendiri dirumah!
Jadi, apa lagi? Mama Siti pun mulakan operasi untuk menghias dan mencipta mood ‘home office’ dan sejak Mama Siti cipta dan hias ‘home office’, bila start kerja je rasa tak stress dan sangat tenang! Yang paling seronok, bila kita ada mood ‘home office’ ni rasa lebih produktif dan rajin. Walaupun stress bekerja, keadaan ‘home office’ tu yang buat kita rasa bersemangat nak kerja.

Kredit Foto: Adobe Stock
Jadi, Mama Siti dah sediakan beberapa idea dan tips untuk membantu boost kan mood ‘work from home’ Mama! Ada juga yang bertanyakan kepada Mama Siti, “nak mulakan dari mana?” “rumah saya kecil je, boleh ke saya buat ‘home office’?
Jangan risau, jawapannya ialah BOLEH! Tips dan idea yang Mama Siti nak kongsi ini tak perlu ruang yang besar untuk mencipta office di rumah, kita hanyalah perlu gunakan ruang yang sesuai untuk mencapai produktiviti yang kita ingini!
Wajib Ke Nak Buat Ruang ‘Home Office’ Ni?
Sebenarnya, ini semua terpulang kepada pilihan masing-masing. Ada yang selesa dengan ‘home office’, ada juga rasa tak perlu pun. Mama Siti sejujurnya rasa ianya ialah salah satu benda yang Mama Siti tak pernah menyesal!
Rasa seronok sangat dapat menghias dan mencipta office di rumah mengikut cita rasa tersendiri! Yang pastinya, Mama Siti dah kurang rasa tertekan apabila bekerja di rumah. Jadi, apa lagi? Take note ya Mama!
6 Tips dan Idea Untuk Mencipta dan Menghiasi Ruang ‘Home Office’!
1) Lokasi Yang Sesuai
Kredit Foto: Adobe Stock
Antara aspek penting bagi office di rumah ialah lokasi! Lokasi memainkan peranan yang sangat besar dan penting. Kenapa? Sebabnya, kita nak ‘home office’ kita berada di kawasan yang tak terlalu bising dan sibuk.
Contohnya, ‘home office’ patutnya jauh daripada ruang tamu dimana adanya television dan orang-orang lalu lalang. Mama juga harus elakkan dapur sebagai tempat untuk dijadikan home office. Tahulah, di dapur nanti tiba-tiba ada yang memasak akan menganggu ketenangan kita yang sibuk bekerja ni!
Mama Siti juga nak cadangkan, kalau lah rumah Mama ada pemandangan yang cantik, lebih baik ‘home office’ Mama menghadap pemandangan tu. Dengan cara ini, bila kita stress bekerja, pemandangan tu dapat membantu untuk menenangkan hati tau! Lagi-lagi kalau ada pokok-pokok yang cantik di luar.
2) Kerusi Yang Selesa
Kredit Foto: Adobe Stock
Ini wajib! Selalunya ramai yang menghadapi kesukaran untuk bekerja ialah bila tiada kerusi yang selesa dan bagus. Ramai stay at home Mama yang complain rasa sakit belakang, sakit tangan, leher dan lain-lain apabila bekerja di rumah. Ini semua berpunca daripada duduk yang lama di depan laptop lagi-lagi bila tiada kerusi yang sesuai dan selesa.
Mama Siti mula perasaan yang postur badan makin lama makin teruk dan mudah sakit belakang. Jadi Mama Siti pun tukar ke kerusi yang berfungsi untuk memberi keselesaan untuk bekerja di rumah. Mama kena cari kerusi yang ada support di belakang, tangan dan boleh menyandar dengan selesa. Confirm lepas ni ‘work from home’ dah tak ada complain sakit belakang!
3) Gunakan Dua Monitor
Kredit Foto: Adobe Stock
Ini ialah optional dan tak wajib pada pendapat Mama Siti. Walaupun begitu, Mama Siti akan galakkan Mama di luar sana untuk labur bagi ada dua monitor untuk ‘work from home’. Nak tahu kenapa? Dua monitor ni dapat memberi produktiviti yang lebih baik sebab Mama boleh dua kerja dalam masa yang serentak. Jadi Mama tak perlu la buka ‘tab’ yang banyak-banyak!
Lagi satu, dua monitor ni juga bagus untuk penglihatan kita. Bila kita dah selalu tengok laptop yang kecil, lama-lama mata terasa penat dan kemungkinan boleh menjadi rabun sedikit. Tapi itu berdasarkan daripada pengalaman Mama Siti lah, sebabtu dua monitor yang besar dapat membantu melakukan kerja dengan lebih baik.
4) Hiasi Dengan Tumbuhan dan Bunga Di Ruang ‘Home Office’
Kredit Foto: Adobe Stock
Go Green! Ini bahagian kegemaran Mama Siti bila nak menghias ‘home office’ ni. Walaupun kita dah siapkan, laptop, meja dan kerusi yang selesa, jangan lupa untuk hiaskan dengan tumbuh-tumbuhan! Dengan adanya tumbuhan dan bunga di home office kita ni dapat menyerikan dan menenangkan kawasan kita bekerja.
Mama Siti suka hiasi home office dengan mini cactus dan home plant yang boleh diletakkan di atas meja. Jadi bila Mama Siti stres, tumbuhan dapat membantu kita lupakan masalah yang kita tengah fikirkan. Mengikut kajian, ada beberapa tumbuhan yang boleh mengurangkan stres:
Snake PlantLavenderMintBasilAloe VeraJasmine
5) Sediakan ‘Laptop Stand’ dan ‘Keyboard’
Kredit Foto: Adobe Stock
Sekarang Mama dah ada dua monitor, jadi ini masanya untuk beli keyboard! Keyboard yang bagus dapat memberi kepuasan bila kita melakukan sesuatu kerja. Dulu sebelum ini Mama Siti gunakan keyboard di laptop je. Sekarang ini Mama Siti dah tukar ke keyboard yang lebih bagus sebab bila lama-lama kita menaip, tangan kita akan selalu rasa lenguh! Jadi tak salah rasanya untuk upgrade kan?
Kemudian, ‘laptop stand’ pula! Apa tu laptop stand? Laptop stand ini Mama boleh gunakan untuk meletakkan laptop di paras yang lebih tinggi. Jadi tak adalah kita sakit bahu menghadap laptop tu. Ini ialah pilihan dan perkara yang bagus jika Mama tak mahu untuk membeli dua monitor.
6) Pencahayaan Yang Bagus!
Kredit Foto: Adobe Stock
Lighting, lighting, lighting! Cahaya memainkan peranan yang sangat penting untuk membina ‘dream home office’ kita. Bila kita bekerja dalam keadaan yang terang dan cerah, secara automatik kita akan rasa segar dan produktif. Bila kita ada ‘home office’ di tempat yang tak mempunyai cahaya yang bagus dan gelap, kita akan jadi lebih mudah mengantuk dan tak bersemangat.
Mama Siti cadangkan untuk menghadap ke cahaya semula jadi di tingkap ataupun beli lampu meja yang sesuai untuk diletakkan di ‘home office’ Mama. Bila kita ada cahaya yang baik, nak buat kerja pun rasa semangat! Tak adalah malap je kan.
Jadi bagaimana dengan tips dan idea yang Mama Siti kongsikan? Mama suka tak? Harap-harap tips ini dapat membantu Mama untuk mencipta dan menghiasi ‘home office’ mengikut cita rasa Mama. Jangan risau, semua tips dan idea ini tak perlu diikuti bulat-bulat.
Mama pilih yang mana sesuai dengan keadaan rumah Mama dan daripada situ, InsyaAllah akan tercipta home office yang selesa dan cantik! Tiada alasan untuk tak menjadi produktif ketika bekerja di rumah ya. Semoga tips ini bermanfaat dan selamat mencuba!
BACA JUGA 5 TIPS RUMAH NAMPAK LUAS DAN LEBIH TERSUSUN

Pesan Mama Siti
Percaya atau tak kalau kita cipta ‘home office’ kita sendiri secara automatiknya akan datang mood kerja tu. Dan kalau kita lama-lama kat ‘home office’ kita pun tak apa sebab kita sendiri suka dengan environment meja kerja kita. Mama Siti dah, mama yang lain bila lagi?


Jenis Ikan Yang Boleh Dimakan Dalam Pantang

‘Ansei’, ‘zuoyuezi’, ‘la cuarentena’ dan  ‘whakaweto maatua’ walaupun bunyinya berbeza namun mempunyai maksud yang sama iaitu berpantang selepas bersalin. Ternyata, amalan berpantang bukan je diamalkan oleh masyarakat di Malaysia namun ianya diamalkan oleh semua bangsa di dunia. Perbezaannya mungkin dari segi tempoh, amalan serta pantang-larangnya termasuk jenis ikan yang boleh dimakan dalam pantang.
Menurut bacaan di internet, Mama Siti dapati yang tempoh berpantang yang paling singkat adalah di Belanda iaitu di antara 8 hingga 10 hari. Kebanyakan negara seperti Afrika, Korea, Jepun, China serta Amerika Latin, tempoh berpantang adalah di antara 10 hingga 40 hari.
Bagi masyarakat Melayu tempoh amalan berpantang yang ditetapkan adalah 44 hari dan ianya menjadi amalan turun menurun. Tempoh ini adalah amat sesuai dan cukup untuk rahim mama kembali pulih seperti normal serta amalan berpantang ini termasuk dari segi aktivititi seperti mandian herba, berurut, bertungku dan yang paling utama adalah amalan pemakanan.
Bila bercerita tentang berpantang, pemakanan amat dititikberatkan. Mama semua perlu mengelakkan dari mengambil makanan yang dikatakan ‘sejuk’, ‘berangin’, ‘gatal’ dan juga ‘berbisa’ kerana ia dikatakan boleh melambatkan proses pengecutan rahim serta menjejaskan luka bersalin.
Sebenarnya, mama boleh je makan ayam, daging atau ikan, selagi cara masakannya dipantau dengan betul. Penggunaan herba seperti lada hitam, lada putih, biji halba, biji sawi dan sebagainya di dalam menu pemakanan mama juga membantu mempercepatkan proses pemulihan.
Ikan adalah sumber protein terbaik. Wanita yang berpantang dan menyusu badan digalakkan untuk mengambil protein yang lebih untuk memulihkan diri, memberi tenaga serta memperbanyak susu badan. Namun demikian, bukan semua jenis ikan yang boleh dimakan semasa berpantang. Mama kenalah berhati-hati dalam memilih pemakanan yang betul.

Kredit : Rasa
Jenis-jenis Ikan Yang Boleh Dimakan Dalam Pantang
Ada pelbagai jenis ikan yang boleh dimakan semasa berpantang. Sebaiknya, jenis ikan yang digalakkan diambil oleh mama semasa berpantang ialah jenis ikan yang mempunyai khasiat dan zat dalam membantu menyembuhkan luka dalaman serta luaran.
Antara ikan-ikan yang boleh menambahkan zat dan digalakkan untuk dimakan semasa tempoh berpantang ialah :
Ikan haruan

Ikan yuIkan selarIkan gelamaIkan jenahakIkan merahIkan tenggiri
Kredit: NekmatBiz
Ikan bawal putihIkan kurauIkan salmonIkan senanginIkan siakap
Ikan-ikan ini menjadi sajian popular sepanjang tempoh berpantang kerana selain dari mempunyai khasiat dan zat bagi membantu menyembuhkan luka dalaman serta luaran ianya juga berupaya memberikan tenaga kepada mama yang menyusukan bayi. Sebagai contoh, ikan salmon amat disarankan kerana mempunyai banyak khasiat. Ia mengandungi protein yang tinggi di mana dapat mempercepatkan proses penyembuhan luka. Dalam masa yang sama, salmon juga diketahui mengandungi asid dokosaheksanoik (DHA) iaitu nutrien yang baik untuk otak bayi. Selain dari itu, salmon juga mengandungi zink yang dipercayai boleh melawan kemurungan selepas bersalin.
Walaubagaimanapun, ada juga jenis ikan yang tak boleh dimakan semasa berpantang.
Jenis Ikan Yang Tak Boleh Dimakan Dalam Pantang
Terdapat pelbagai variasi ikan dan juga cara masakan yang boleh diolah. Namun perlu diingatkan bahawa tak semua ikan boleh dimakan oleh mama yang berpantang. Ikan kering dan ikan masin merupakan yang paling mesti dielakkan!
Antara ikan yang menjadi a big NO ialah :
Ikan keliIkan bawal hitamIkan terubukIkan duriIkan pari

Ikan sembilangIkan kembungIkan sardinIkan tongkol
Kredit: Pasar Man
Ikan parangIkan tamban
Kesemua ikan-ikan di atas tak boleh dimakan kerana akan mengakibatkan gatal dan angin. Ini akan menyebabkan luka semasa bersalin lambat pulih. Selain dari itu ikan-ikan itu juga bersifat berbisa dan menyebabkan berlakunya bentan. Bentan amat ditakuti kerana membawa kesan-kesan sampingan seperti sakit urat, lemah dan menggigil kesejukan walaupun cuaca panas.
Resepi Makanan Pantang Berasaskan Ikan
Sering kali ibu2 yang berpantang dihidangkan dengan masakan yang berasaskan sup, kukus dan bakar. Sekiranya ini je menu sepanjang 40 hari berpantang tentu tekak jadi muak. Apa kata mama-mama cuba pula hidangan ikan masak asam. Rasanya yang sedikit masam dan pedas akan membangkitkan selera ibu. Ikan yang sesuai adalah ikan tenggiri, ikan jenahak mahupun ikan siakap.
#1 Ikan masak asam
Bahan-bahan:
Ikan – digaram kunyitkan Bawang putih – dihirisBawang merah – dihirisHalia – dihirisBiji sawiAir asam jawaLada hitam – diketuk-ketuk kasarGaram
Cara penyediaan:
Gorengkan ikan yang telah digaramkunyitkan.Setelah itu ketepikan dan tumiskan bahan hiris serta biji sawi dengan minyak gorengan ikan tadi sehingga naik bau.Setelah itu masukkan air asam jawa dan lada hitam. Air asam jawa tidak perlu banyak kerana kalau terlalu cair ia tak enak.Masukkan garam mengikut kesesuaian.Masukkan semula ikan tadi dan biarkan ia mendidih.Angkat dan hidangkan. Sedap dimakan ketika panas-panas.
Kredit: Blog Catatan Sue Izzah
Pemakanan yang seimbang amat perlu semasa ibu-ibu menjalani proses berpantang. Selain dari ianya untuk kebaikan bagi memastikan mama-mama dapat pulih serta memperolehi tenaga dengan kadar segera. Pemakanan seimbang juga penting kerana impak pemakanan ibu akan memberi kesan terhadap penyusuan bayi. Mama-mama dinasihatkan untuk bersabar sepanjang tempoh 44 hari demi kebaikan bersama. Kita adalah apa yang kita makan!!
Semoga bermanfaat!
BACA JUGA IDEA MENU HARIAN KETIKA BERPANTANG

Pesan Mama Siti
Apa pun masa kita berpantang ni lah kita kena jaga pemakanan kita sebaiknya. Badan kan nak pakai lama. Kalau kita makan ikut nafsu kita akan datang kita juga yang rasa kesannya. Nanti belum apa-apa dah sakit itu ini hehe.


‘Mobile Gaming’ – Bahayakah Untuk Kanak-Kanak?

Mama Papa, betul ke mobile gaming ni membahayakan anak-anak? Dikatakan, permainan aplikasi telefon boleh memudaratkan dan membawa kepada ketagihan. Selalunya, mobile gaming dikatakan ganas dan tak sesuai untuk kanak-kanak.
Sebenarnya, Mama Siti nak share kan yang mobile gaming ni ada baik dan buruknya. Yelah, dalam apa-apa yang kita lakukan, mesti ada baik dan buruk kan. Jadi, Mama Papa perlu ke risau kalau anak-anak terjebak dengan mobile gaming? Ini ialah kebaikan dan keburukan mobile gaming yang Mama Papa harus tahu!
Kelebihan dan Kekurangan ‘Mobile Gaming’ Untuk Kanak-Kanak

Kredit Foto: Adobe Stock
Kekurangan ‘Mobile Gaming’
Tak produktif
Anak-anak yang bermain mobile gaming mungkin masih sukar untuk belajar mengimbangi masa. Terutamanya apabila permainan mobile game itu terlalu seronok untuk berhenti bermain! Mereka akan menjadi tak produktif dan enggan melakukan kerja-kerja rumah yang lain. Pada pengalaman Mama Siti, ada yang tak nak buat kerja sekolah!
Kesan buruk pada mata
Seperti yang kita tahu, cahaya daripada handphone kita amatlah membahayakan jika menggunakannya terlalu lama tanpa rehat! Kalau anak-anak mama dan papa gunakan handphone terlalu lama untuk bermain game, mata dia akan menjadi kering dan keletihan. Ini juga akan menjadi punya rabun.
Terdedah kepada keganasan
Ada beberapa game yang dicipta untuk pengguna yang berumur 18 tahun dan ke atas, jadi mungkin anak-anak tak sepatutnya bermain game ini. Ada sesetengah mobile game yang berunsurkan pembunuhan, tembak-menembak dan banyak lagi. Hal ini merisaukan, jika mereka akan terikut dengan perbuatan tersebut.
Kelebihan ‘Mobile Gaming’
Mencetuskan ‘skill’ menyelesaikan masalah
Banyak game yang mempunyai misi untuk menyelesaikan masalah dan misteri! Jadi, aspek ini dapat membantuk anak-anak untuk berfikir dengan kreatif untuk menyelesaikan masalah atau misi dalam permainan!
Luaskan imaginasi
Apabila anak-anak bermain game, antara aspek yang tercetus ialah imaginasi! Imaginasi amatlah penting untuk pembesaran anak-anak. Nak tahu kenapa? Mereka dapat belajar perkara yang lain daripada environment mereka yang sedia ada.
Mengeratkan hubungan keluarga
Siapa kata mobile gaming tak boleh bermain dengan keluarga dengan kawan? Sekarang ni, kita boleh main game dengan sesiapa pun! Mama Papa juga boleh ambil masa ni untuk luang masa dengan anak-anak. Mesti mereka akan rasa lebih happy!
Kredit Foto: Adobe Stock
Langkah Berjaga-jaga Yang Mama Papa Harus Lakukan:
Pantau jenis mobile game yang dimuat turun oleh anak-anakHadkan masa bermainSentiasa berjaga dengan siapa anak-anak bermain
Mama Siti cuma nak nasihatkan kepada Mama Papa semua untuk jangan mengongkong anak-anak untuk bermain. Ini mungkin akan mencetuskan kesedihan dan menjadi punca anak memberontak. Pastikan anak-anak bermain dengan selamat dan pantau!
Semoga bermanfaat!

BACA JUGA SENI ‘JOURNALING’- KAPSUL MASA KREATIVITI SI MANJA

Pesan Mama Siti
Jangan risau, banyak mobile game yang bermanfaat untuk anak-anak yang boleh membantu pembesaran mereka tau! Ini ialah antara mobile game yang Mama Siti nak sarankan. Have fun!


Cara Azan Bayi Untuk Bayi Lelaki dan Perempuan

Alhamdulillah, segala puji bagi Allah, Tuhan Sekian Alam. Kemungkinan, anda yang membaca artikel ini seorang bakal papa dan mama, bakal atuk dan nenek, dan tak kurang pula bakal uncle dan aunty. Atau pun mungkin yang dah menyambut kehadiran bayi comel sebelum ini dan bakal menyambut sekali lagi. Apa-apapun, tahniah diucapkan.
Walaupun banyak perancangan dan persiapan yang dilakukan untuk menyambut bayi yang baru lahir, mungkin akan ada mama papa yang terlepas pandang perkara-perkara kecil seperti apa yang harus dilakukan lima belas atau tiga puluh minit terawal kehadiran bayi ke muka bumi.  Sebaiknya si papa azankan dulu bayi. Atau masih ada bakal papa yang tak tahu cara azan bayi dengan betul? Tak apa jangan risau, teruskan baca entri ni okay!
Kenapa perlu azankan bayi?
Sebenarnya, mengazankan bayi sebaik sejurus kelahirannya bukanlah sesuatu wajib dan dituntut syarak. Namun, bagi Mazhab Imam Shafii, ia adalah sunnah yang diharuskan.

Kredit: Majlis Ulama ISMA
Ini berdasarkan sebuah hadith riwayat Abu Daud dan al-Tirmizi daripada Abi Rafi’ daripada ayahnya RA:
رَأَيْتُ رَسُولَ اللَّهِ صلى الله عليه وسلم أَذَّنَ فِي أُذُنِ الْحَسَنِ بْنِ عَلِيٍّ – حِينَ وَلَدَتْهُ فَاطِمَةُ – بِالصَّلاَةِ
Maksudnya: Aku telah melihat Rasulullah SAW telah mengazankan pada telinga al-Hasan bin ‘Ali iaitu setelah Fatimah melahirkannya dengan azan solat.
Riwayat Abu Daud (5105). Dinilai sahih oleh Al al-Baani & Al-Tirmizi (1514)
Memperdengarkan azan ke telinga bayi baru lahir serupalah dengan menyebut dan memperdengarkan kalimah-kalimah pujian dan zikir mengingati Allah SWT sejurus tibanya seseorang bayi ke muka bumi dan menjadi satu permulaan yang mulia. Ia menjadi tanda, kepercayaan malah pergantungan yang segala-galanya datang dari Tuhan Yang Esa.
Jadi, bagaimanakah adab dan cara yang betul untuk mengazankan bayi yang baru lahir?
Cara Azan Bayi Lelaki dan Perempuan
Pertamanya, bayi yang baru dilahirkan dan dipotong tali pusat antara ibunya dan bayi haruslah dibersihkan agar dililit dengan kain yang bersih dan lembut. Ini adalah supaya bayi yang baru lahir itu bersih dan sihat dari jangkitan kuman sekeliling.
Kemudian, waris bolehlah mengambil tanggungjawab untuk mengazankan. Cara azan bayi, bayi diangkat hingga ke paras muka orang yang hendak mengazankan. Posisikan kedudukan ke arah kiblat. Sebaiknya, orang yang hendak mengazankan berada di dalam keadaan suci dan tak berhadas kecil atau besar. Jika dia berada di dalam berwudhu juga sesuatu yang baik.
Kredit: Modern Houswife
Selepas itu, bacakan azan di telinga kanan bayi. Bacaan tak harus terlalu kuat, apatah lagi seperti melaungkan azan seolah ingin mengajak orang bersolat. Telinga bayi terlalu sensitif di peringkat awal kelahiran. Cukup sekadar bacaan perlahan di telinganya sudah melepaskan syarat berazan kepada bayi.
Setelah mengazankan bayi di telinga kanan, alihkan bayi dan bacalah iqamat di sebelah kanan pula. Kemudian, letakkan bayi semula di pembaringannya, atau pun kepangkuan ibu yang baru melahirkan itu.
Persoalan tentang cara azankan bayi
Fatimah tak berkesempatan untuk ditemani suami semasa detik melahirkan anak. Ya, suami tak berkesempatan untuk hadir ketika Fatimah hendak melahirkan ketiga-tiga anaknya dek kekangan jarak dan kerja. Jadi, ada banyak persoalan yang timbul bab menyambut bayi dan mengazankan. Bolehkah Fatimah yang mengazankan? Bolehkah tunggu sejam dua untuk mengazankan dan banyak lagi.
Alhamdulillah, melalui pengalaman, banyak persoalan yang terjawab. Berikut Mama Siti kongsikan dilema dan persoalan yang mungkin timbul bab mengazankan bayi.
Kredit: Tokopedia
Adakah hanya bapa bayi yang boleh mengazankan bayi?
Tak semestinya. Tentulah bapa bayi yang diutamakan untuk menggalas tanggungjawab mengazankan bayi. Tetapi, jika ada kekangan tertentu, mana-mana waris pun boleh mengazankan. Malah, jika tiada waris lelaki yang boleh mengazankan, kaum wanita juga boleh mengazankan.
Perlukah berwudhu sebelum mengazankan bayi?
Ianya bukanlah sesuatu yang wajib seperti kita hendak menunaikan solat. Tetapi, afdhalnya ialah waris yang hendak mengazankan itu suci dari hadas dan mempunyai wudhu.
Suami saya berada jauh kerana kerja. Perlukah saya menunggu untuk bayi diazankan atau boleh menunggu je?
Sebenarnya, tiada waktu khusus yang ditetapkan untuk bayi diazankan. Mengazankan ialah amalan yang bagus dan digalakkan kerana kita mendendangkan ayat-ayat indah, kalimah memuji Tuhan sejurus lahirnya bayi ke dunia. Tetapi, tak menjadi kesalahan jika bayi lambat diazankan.
Perlukah azankan bayi perempuan?
Budaya orang Melayu terbiasa dengan mengazankan bayi lelaki di telinga kanan, dan cukup sekadar mengiqomahkan bayi perempuan di telinga kiri. Sekali lagi, tiada panduan khusus untuk mengazankan bayi. Tak menjadi kesalahan untuk mengazankan bayi kemudian membaca iqomah, samada untuk bayi lelaki mahupun bayi perempuan.
Semoga bermanfaat!
BACA JUGA ZIARAH BAYI BARU LAHIR – INGAT 5 PERKARA INI!

Pesan Mama Siti
Kedatangan bayi pastinya satu pelengkap kehidupan yang dinantikan semua orang, khususnya untuk si ibu ayah. Mama Siti doakan agar mama papa yang bakal menyambut kelahiran insan yang dinanti-nanti itu dapat menjalankan amanah sebaiknya.


Cara Memilih Dan Memakai Bengkung Dengan Betul Ketika Berpantang

Berbengkung semasa berpantang adalah salah satu amalan adat Melayu yang masih kekal sehingga hari ini. Walaupun ramai yang mengamalkannya dengan tujuan lebih mengharapkan tubuh badan kembali ke bentuk seperti sebelum melahirkan anak, berbengkung semasa pantang mempunyai banyak faedah lain.
Antara faedah berbengkung termasuklah membuang angin dalam badan, melancarkan proses pengeluaran darah kotor serta membantu menguatkan tulang belakang dan banyak lagi. Dari pengalaman Mama Siti sendiri, Mama Siti sangat menggalakkan amalan berbengkung ini.

Mama Siti yakin, ramai mama di luar sana yang mempunyai pelbagai persoalan tentang bengkung. Terutamanya bagi yang pertama kali menjadi mama, mereka yang terpaksa melahirkan melalui pembedahan C-sec mahupun mama-mama yang terpaksa berpantang sendirian kerana tiada peneman dan suami yang tidak dapat membantu kerana bekerja di siang hari.
Hari ni, Mama Siti nak kongsikan cara-cara berbengkung dan memilih bengkung yang terbaik buat mama.
Cara-cara Berbengkung Yang Betul
1. Waktu Berbengkung
Bagi mendapatkan kebaikan dan efek berbengkung, mama digalakkan berbengkung sekurang-kurangnya 24 hingga 48 jam selepas bersalin.
Mama digalakkan untuk berbengkung sepanjang hari dan malam, melainkan sewaktu mandi semasa berpantang sekurang-kurangnya selama 6 hingga 8 minggu. Berbengkung ini baik untuk wanita, jadi kalau hendak mengamalkan dengan lebih lama atau selepas habis waktu berpantang pun tak menjadi masalah.
2. Saiz Bengkung
Sumber: hmetro.com.my
Hari ini, ada banyak penjualan set bengkung untuk wanita lepas bersalin, baik di kedai atau secara dalam talian yang mempromosikan bengkung ‘satu saiz untuk semua’ (one size fits all). Mama Siti mohon mama semua tidak termakan dengan taktik pemasaran sebegini.
Pemakaian bengkung tanpa mengikut saiz badan mama tidak akan memberi kesan yang sepatutnya ketika berbengkung. Malah, mungkin akan lebih memburukkan keadaan. Saiz bengkung yang terbaik adalah yang menutup semua bahagian abdomen, tidak terlalu ketat atau tidak terlalu longgar. Bengkung yang terlalu ketat boleh menyebabkan buasir.

Memakai bengkung di posisi terlalu tinggi sebaik sahaja selepas melahirkan bayi akan menyebabkan uterus mengecut dan boleh mengakibatkan uterus prolapse atau jatuh rahim. Bagi mama yang melahirkan melalui pembedahan C-sec, dinasihatkan untuk membalut luka dari pembedahan dengan baik untuk menstabilkan luka dalaman dan pada waktu yang sama membantu dalam pemulihan uterus. Setelah pulih sepenuhnya, bolehlah gunakan bengkung melitupi bahagian abdomen untuk kesembuhan otot abdomen.
3. Penggunaan Herba Semasa Berbengkung
Orang Melayu lama banyak mengamalkan pengambilan herba dan akar kayu semasa berpantang, baik dengan memakan ataupun sekadar melumur di badan.
Sumber: story.motherhood.com.my
Sekarang, sudah ada krim atau minyak sapu dengan ramuan herba dan akar kayu yang boleh dibeli untuk digunakan semasa berpantang. Minyak sapu dan krim ini membantu memanaskan badan, mengeluarkan angin dalam badan serta membantu aliran darah.
Jika mama hendak berbengkung, seeloknya lapik kain bengkung dengan daun pandan atau daun mengkudu yang dilayur api. Sapu sekitar abdomen mama dengan minyak sapu atau krim herba dan kemudian, pakai bengkung tersebut. Kaedah ini akan memberi efek yang lebih berkesan.
Tips Memilih Bengkung Yang Betul
Berbengkung semasa berpantang bukan setakat melilit selembar kain di sekeliling perut mama. Ia memerlukan penelitian dan remeh jika terpaksa dilakukan berseorangan, tanpa sebarang bantuan. Buat mama yang pertama kali menjadi ibu ataupun mama yang berpantang sendirian, mungkin ini agak menyukarkan.
Selain itu, mama yang melakukan pembedahan C-sec tidak boleh berbengkung serta-merta jika mama menggunakan bengkung ikat secara tradisional. Mama kena pastikan luka pembedahan benar-benar pulih sebelum berbengkung.
Atas beberapa kekangan inilah, Mama Siti lebih selesa memilih bengkung moden iaitu Mamaway Belly Band. Kenapa?
Keselesaan, Keberkesanan dan Keunikan Mamaway Belly Band
#1 Sesuai Untuk Semua
Bengkung moden Mamaway Belly Band ini sesuai digunakan oleh SEMUA ibu yang berpantang, sebaik sahaja selepas melahirkan, termasuklah yang melahirkan melalui pembedahan C-sec. Ya, apabila Mama Siti dapat tahu bengkung Mamaway Belly Band ini boleh digunakan serta-merta oleh semua ibu, Mama Siti tak sabar hendak berkongsi maklumat ini dengan mama semua!
Penggunaan bengkung untuk mama yang melahirkan anak melalui pembedahan C-sec dapat membantu menstabilkan luka pembedahan dan memudahkan untuk mama bergerak tanpa memberi tegangan dan tekanan pada otot abdomen. Inilah sebabnya bagus untuk digunakan sebaik sahaja sehari selepas pembedahan. Bengkung Mamaway Belly Band didatangi dengan pelekat velcro yang membolehkan mama melaraskan saiznya mengikut keseseuaian dan keselesaan semasa memakainya.
#2 Selesa Digunakan Untuk Jangka Masa Panjang

Reka bentuk yang teliti dan dengan mengaplikasikan teknologi tertinggi dalam penciptaannya, bengkung Mamaway Belly Band ini tidak menyesakkan dan sangat selesa untuk digunakan dalam jangka masa panjang. Malah, sangat sesuai sekiranya mama mahu menyapu krim di sekitar abdomen sebelum memakainya.
#3 Pelbagai Saiz dan Mudah untuk Dipakai
Bengkung Mamaway Belly Band ini didatangi dengan pelbagai saiz. Jadi, mama bolehlah memilih saiz yang bertepatan dengan mama.

Ia membantu menyokong abdomen dan tulang belakang yang telah ‘bekerja-keras’ selama hampir 9 bulan 10 hari dan perlu direhatkan semasa berpantang dengan berbengkung.
Bengkung Mamaway Belly Band ini sangat mudah untuk digunakan. Jadi, mama tak perlu risau untuk mendapatkan bantuan suami atau orang lain ketika hendak berbengkung.
#4 Berkualiti Tinggi
Dengan memikirkan keadaan kulit mama selepas bersalin, bengkung Mamaway Belly Band diperbuat daripada material dan bahan-bahan yang berkualiti tinggi, menjadikannya sangat berbaloi untuk dimiliki. Untuk mama yang berkulit sensitif terutamanya, anda tidak perlu risau kerana ia tidak akan menyebabkan alahan kulit atau ruam yang sering terjadi jika menggunakan bengkung lain.
Kebanyakan bengkung akan cepat longgar dan tergulung di bahagian hujungnya akibat frekuensi pemakaian setiap hari. Para penyelidik yang menghasilkan Bengkung Mamaway Belly Band cakna akan perihal ini dan telah mencipta bengkung berkualiti tinggi bagi memastikan hal ini tidak berlaku pada bengkung Mamaway.

Diperbuat daripada material baldu hitam, bengkung Mamaway Belly Band ini sangat lembut pada kulit. Jika mama ingin menyapu krim pada perut, sebaiknya mama menggunakan bengkung ini di luar pakaian yang sedang mama gunakan.
Pastinya, mama akan duduk, membongkok dan berbaring dengan selesa dalam menjalani hari-hari berpantang. Sudah tentulah ketika melakukan aktiviti-aktiviti harian dengan berbengkung bukanlah sesuatu yang memudahkan. Bengkung biasa atau bengkung jenama lain akan mudah berkedut.
Bengkung moden Mamaway Belly Band direka dengan tekstur lembut dan memudahkan serta membuat mama selesa mengikut bentuk badan dan pergerakan tubuh mama. Malah, Mama juga tidak perlu risaukan keberkesanan pelekat velcro dalam apa jua keadaan kerana ia masih boleh berfungsi dengan baik.
#5 Teknologi Terkini

Bagi efek bengkung yang lebih berkesan, Mamaway Belly Band juga menggunakan teknologi inovatif infrared, serta antibakteria dan antibau. Ternyata ini sangat membantu mama berpantang dengan berbengkung.

Bengkung moden Mamaway ini bukan hanya boleh digunakan untuk mama yang sedang berpantang sahaja. Memandangkan ia mengandungi sinar far-infrared, mama boleh saja menggunakan bengkung ini selepas habis pantang, semasa kedatangan haid malah apabila mama memerlukan sokongan selesa untuk postur dan belakang mama yang sering lenguh.
Ada banyak lagi kebaikan Mamaway Belly Band ini. Mama boleh mendapatkan Mamaway Belly Band di Motherhood.com.my. Untuk maklumat lanjut mengenai bengkung Mamaway Belly Band, layari laman rasminya hari ini.


Jadikan Sikap Positif Kebiasaan Baharu – 4 Perkara yang Boleh Dilakukan untuk Bersiap Sedia Menghadapi 2021

Tahun 2020 berlalu membawa banyak pengajaran, dengan pelbagai dugaan dan cabaran dihadapi walaupun tahun 2020 sukar bagi kebanyakan kita, marilah kita merenung kembali untuk mengambil iktibar dan mengiktiraf pelbagai mercu kejayaan yang telah kita capai dalam menghadapi ujian sejagat ini!
Sambil kita mengalu-alukan kedatangan Tahun 2021, hakikatnya kita perlu memanfaatkan pengalaman yang ditimba untuk menentukan bagaimana kita boleh memperbaiki diri pada tahun yang mendatang. Dalam pada itu, kami mengesyorkan empat (4) cara mudah bagi anda, sebagai ibu bapa, untuk bersiap sedia menghadapi Tahun Baharu yang lebih positif, dengan bantuan aplikasi mudah alih Kelab Enfamama A+ yang baru dilancarkan!
#1 Kesihatan itu kekayaan
Dalam dunia baharu sekarang, kekuatan imun kita semakin perlu dititikberatkan, lebih-lebih lagi bagi kanak-kanak kerana mereka belum lagi membina benteng pertahanan semula jadi yang cukup kuat untuk melindungi diri sendiri daripada jangkitan dan penyakit. Tetapi usah bimbang kerana imuniti boleh dibina menerusi usus di mana 70% hingga 80% daripada sel imun kita ditemui. Oleh yang demikian amalan gaya hidup dan amalan menjaga kebersihan yang wajar untuk mengaktifkan dan mengawal selia sistem imun.

Untuk memulakan pengaktifan ini, kita boleh mula mengambil pemakanan sesuai yang terdiri daripada sajian yang seimbang dan berkhasiat yang merangkumi pelbagai kumpulan makanan penting dalam jumlah yang secukupnya. Kumpulan makanan yang dimaksudkan termasuk bijian penuh, sayur dan buah segar, daging tanpa lemak, produk tenusu dan makanan kurang lemak. Jangan lupa untuk kekal aktif dan minum air secukupnya. Tidur nyenyak pada waktu malam juga akan membawa perbezaan besar dalam cara badan kita menyokong sistem imun yang kuat dan berkesan!
Untuk kanak-kanak, susu adalah salah satu daripada keperluan makanan harian paling penting. Membran Globul Lemak Susu (MFGM), nutrien yang wujud secara semula jadi dalam otak kita dan susu didapati mempunyai kesan perlindungan terhadap jangkitan gastrousus yang seterusnya boleh mengurangkan dengan ketara bilangan hari anak mengalami demam [1].
Untuk mendapatkan maklumat lanjut atau mengikuti perkembangan terkini, ibu bapa boleh memanfaatkan aplikasi mudah alih Kelab Enfamama A+. Aplikasi ini merupakan sumber percuma yang mengandungi artikel saintifik berunsur pendidikanuntuk rujukan ibu mengandung dan juga ibu dengan anak kecil, yang ingin meninjau topik seperti pemakanan, kehamilan, menjadi ibu dan pandangan pakar.
Artikel yang disediakan boleh dijadikan perpustakaan digital mini peribadi ini boleh didapati pada setiap masa, dan dikategorikan menurut keperluan dan anda boleh menandakan artikel pilihan untuk rujukan masa depan anda!
#2 Hidup secara teratur
Walaupun perubahan sentiasa dan pasti berlaku, amat penting bagi anda berpijak di bumi nyata dan hidup secara teratur. Ia membantu kita mengawal keadaan dalam suasana yang tidak menentu dan menetapkan keutamaan dengan pantas. Kita hidup dalam dunia yang sangat digital dan kunci kepada usaha merancang kehidupan dengan bijak ialah dengan menggunakan teknologi yang sedia ada.
Aplikasi mudah alih Kelab Enfamama A+ menyediakan penjejak sedia dibina untuk ibu bapa yang bakal menimang cahaya mata dan juga mereka yang mempunyai anak yang berusia satu tahun dan ke atas. Aplikasi ini merupakan alat pengurusan yang sesuai untuk menemani anda sepanjang kehamilan atau menjejak peringkat perkembangan mengikut usia si manja anda.

Untuk ibu-ibu mengandung, ‘Senarai Semak Untuk Ibu’ ialah alat bantuan yang menjejak perjalanan kehamilan anda dari minggu ke minggu dan mencipta senarai semak dan panduan berasaskan setiap peringkat kehamilan dan tumbesaran si manja dalam kandungan.
Anda tidak akan terlepas setiap detik penting yang terukir sepanjang perjalanan bergelar ibu mengandung dan mengikuti pengisian dan mendapat maklumat yang dikemas kini untuk anda.

Lebih menarik, Ibu bapa juga boleh menjejak tumbesaran dan perkembangan anak-anak mereka dan malah boleh memantau keadaan najis mereka! Hakikatnya aplikasi ini bukan sahaja menjejak tetapi memberikan penerangan berasaskan maklumat yang anda muatkan.

Semua penjejak dirangka untuk memudahkan anda memantau tumbesaran si manja anda, corak pembuangan air besarnya dan juga mencatatkan aktiviti penting dalam pengalaman anda sebagai ibu. Semua maklumat ini disimpan dengan selamat dalam aplikasi, seperti dalam pustaka data. Rujukan dipermudah untuk membantu anda membuat persiapan dan lebih maklum semasa kunjungan doktor.

#3 Sentiasa galakkan komunikasi berterusan
Luangkan masa berkualiti bersama dan berusaha untuk berhubung dengan anak-anak anda, tanya soalan dan berikan keyakinan kepadanya. Uruskan perspektif anak anda secara aktif untuk membantu menetapkan jangkaan dan memudahkan peralihan antara rutin. Fikiran mereka akan lebih tenang, lantas menjadikan mereka lebih senang hati.
Aplikasi mudah alih Kelab Enfamama A+ memastikan bahawa ibu bapa tahu apa yang boleh dijangkakan dan menerima maklumat terkini tentang tahap perkembangan anak mereka. Mengetahui tahap perkembangan boleh membantu anda memahami, berhubung dan menambah baik tahap penjagaan, berasaskan usia mereka. ‘Milestone Tracker’ atau Penjejak Mercu Perkembangan merangkumi empat (4) set kemahiran penting dalam kehidupan anak anda – mental, komunikasi, motor dan sosial. Setiap penjejak kemahiran memberikan panduan praktikal dan butiran terperinci untuk membantu anda membesarkan anak-anak yang sihat dan cerdas.

#4 Bersyukur dan berkongsi dengan orang lain
Pokok akan tumbuh lebih subur jika anda menyiram air dan membubuh baja. Luangkan masa untuk merenung perkara yang anda hargai dan apa yang telah anda pelajari tahun ini. Rasa bersyukur mempunyai kuasa besar untuk menyuntik semangat dan mendorong pertumbuhan positif pada masa-masa sukar – kesyukuran berfungsi seperti kaca mata yang memberikan perspektif rasional dan boleh diuruskan yang tidak mudah diatasi oleh situasi sementara.
Apa yang kita pelajari pada 2020 ialah sokongan dan belas kasihan. Bersyukur kepada orang yang telah memberikan sokongan kepada anda dan hulurkan tangan anda kepada golongan yang menghadapi masalah. Mungkin langkah ini semudah membuat panggilan telefon untuk bertanya khabar atau memberikan hadiah kecil untuk mengingatkan mereka bahawa mereka sentiasa tersemat di hati anda, ataupun berkongsi alat yang telah membantu anda dalam kehidupan harian anda!

Muat turun dan daftar diri dalam aplikasi mudah alih Kelab Enfamama A+ untuk menerima promosi eksklusif daripada pelbagai rakan niaga runcit, termasuk dalam bidang kesihatan dan kecantikan, kanak-kanak, fesyen dan riadah. Tunjukkan penghargaan anda kepada orang-orang tersayang dengan menyampaikan maklumat dan berkongsi pelbagai promosi dan ganjaran yang ada di laman web kami!
Marilah kita menjadikan tahun 2021 satu tahun yang positif! Cuba aplikasi mudah alih Kelab Enfamama A+ hari ini dan nikmati manfaat ahli dengan baucar bernilai sehingga RM900! Aplikasi boleh dimuat turun menerusi App Store atau Google Play. Untuk maklumat lanjut, sila kunjungi Kelab Enfamama A+.

*Penafian: Keahlian Kelab Enfamama A+ dibuka kepada ibu-ibu mengandung dan ibu dengan anak berusia 1 tahun ke atas sahaja.
Rujukan:
Veereman-WautersGetal.Milkfatglobulemembrane(INPULSE)enriched formula milk decreases febrile episodes and may improve behavioral regulation in young children. Nutrition. 2012;28:749-752. Dipetik daripada: https://www.sciencedirect.com/science/article/abs/pii/S0899900711003741?via% 3Dihub


Rumah Tangga – 8 Tips dan Petua Kekal Bahagia

Bila berbicara perihal rumah tangga, banyak cabang yang boleh dibincangkan. Bermulanya dengan isi rumah – suami, isteri, anak-anak, ipar duai, persekitaran juga pelbagai bentuk cabaran dalam melayari rumah tangga sehingga hari ini, adalah satu topik yang tak pernah ketinggalan di dalam kehidupan kita.
Masakan tidak, sehinggakan adanya satu kementerian yang khusus bagi institusi ini – iaitu Kementerian Pembangunan Wanita, Keluarga & Masyarakat, yang menjaga khusus institusi kekeluargaan di dalam sesebuah rumah tangga. Begitu signifikan pentingnya permulaan satu institusi kecil yang bermula dari sebuah perkahwinan.
Asas & Tanggungjawab Berumah Tangga
Perkahwinan yang sah adalah permulaan kepada rumah tangga. Tak kira agama dan bangsa, ikatan yang sah ini adalah permulaan kepada suatu perjalanan kehidupan yang baru. Suami dan isteri berkongsi sebuah kehidupan dalam membentuk keluarga yang harmoni.

Disinilah bermulanya sebuah kehidupan yang memerlukan kekuatan mental dan fizikal dalam melayari kehidupan alam perkahwinan.
Firman Allah di dalam Al-Quran, Ayat 1 surah An-Nisa’ yang bermaksud – “ Wahai sekalian manusia! Bertaqwalah kamu kepada Tuhan kamu yang telah menjadikan kamu (bermula) dari diri yang satu (Adam), dan yang menjadikan daripada (Adam) itu pasangannya (isterinya-Hawa), dan juga yang membiakkan dari keduanya- zuriat keturunan – lelaki dan perempuan yang ramai. Dan bertaqwalah kepada Allah yang kamu selalu meminta dengan menyebut-nyebut namaNya, serta peliharalah hubungan (silaturrahim) kaum kerabat, kerana sesungguhnya Allah sentiasa memerhati (mengawas) kamu.”
Permulaan penyatuan lelaki dan perempuan menjadi suami dan isteri. Kemudian melahirkan zuriat dan keturunan yang membentuk sesebuah rumah tangga yang dibina.
Suami adalah tunjang utama yang membentuk sesebuah rumah tangga. Dialah yang menjadi ketua keluarga, bertanggungjawab mencari nafkah untuk mengukuhkan ekonomi keluarga, dan juga pembimbing setiap individu sesebuah rumah tangga itu.
Empat keperluan asas, yang wajib disediakan oleh sang suami termasuklah tempat tinggal (rumah), makanan, pakaian dan perubatan sekiranya diperlukan. Pelengkap kehidupan dan suri hati suami, seharusnyalah si isteri. Isteri, yang bertanggungjawab memenuhi keperluan batin suami, ketaatan kepada suami didalam menjaga hal keperluan rumah tangga dengan sempurna.  Selalu disebutkan isteri merupakan tulang rusuk suami, diciptakan sebagai pelengkap kehidupan suami.

Kedua-kedua suami dan isteri saling melengkapi. Kekurangan isteri dilengkapi oleh kelebihan suami, begitu jugalah sebaliknya.
Anak-anak pula tentunya pelengkap di dalam sesebuah perkahwinan. Suami berperanan sebagai ketua, yang mengemudikan arah tuju, dibantu oleh isteri, dan anak-anak dibentuk dari acuan yang ditunjukkan oleh mama dan papa. Begitulah terbinanya sebuah ‘kerajaan kecil’ yang dinamakan rumah tangga.
Ujian Berumah Tangga
Tiada sesebuah perkahwinan yang dibina tanpa melalui sebarang ujian dan dugaan. Bak kata pepatah Melayu, “andai takut dilambung ombak, jangan berumah di tepi pantai”. Begitu juga dengan rumah tangga. Tak akan dapat lari dari segala bentuk ujian dan dugaan.
Ada keluarga yang diuji dengan masalah ekonomi, kesihatan, emosi, fitnah dan segala bentuk masalah yang ada ketikanya, menjadi punca perceraian yang memecah belahkan institusi rumah tangga. Perlu kita fahami bahawa segala dugaan dan cabaran adalah untuk menguji kesabaran dan keimanan setiap insan. Juga bagaimana kekentalan jiwa dan emosi untuk menghadapi dugaan. Segalanya adalah untuk menguatkan lagi ikatan dan kasih sayang yang terbina dari ikatan dua jiwa – suami dan isteri.

Kadang-kadang kekecewaan pasti akan berlaku, hingga membawa kepada kegagalan. Maka perceraian adalah jalan keluar dan penyelesaian terakhir. Namun begitu, perceraian juga bukanlah pengakhiran sesebuah keluarga dari rumah tangga yang runtuh itu. Anak-anak masih memerlukan kepada kedua mama dan papanya, maka keduanya masih perlu memenuhi tanggungjawab terhadap anak-anak yang masih di bawah umur.
8 Tips & Petua Rumah Tangga Bahagia
1. Bertanggung jawab dan faham hak pasangan
Faham akan tanggung jawab setiap individu di dalam rumah tangga – kewajipan sebagi suami, isteri, ayah, ibu dan anak-anak. Apabila prioriti terhadap rumah tangga adalah yang teratas, maka tanggung jawab akan dilaksanakan dengan sebaiknya didalam sesebuah keluarga yang dibina – juga saling melengkapi antara satu sama lain.
2. Menghargai pasangan
Bertolak-ansur, saling memahami dan menghargai setiap individu didalam rumah tangga suatu keperluan untuk rumahtangga yang bahagia. Kita haruslah bersedia menerima kekurangan pasangan, serta berusaha untuk memperbaiki kelemahan dan kekurangan yag ada pada diri.
3. Elakkan pertelingkahan dan perbaiki komunikasi

Jangan bertelingkah, terutamanya di hadapan anak-anak, walaupun anak masih bayi dan belum memahami. Segala permasalahan dan pertelingkahan perlulah diselesaikan melalui perbincangan dari hati ke hati.  Elakkan masalah berlarutan dalam jangka masa yang lama tanpa sebarang penyelesaian, kerana memilih untuk berdendam dan menyimpan segalanya di dalam hati, adalah ibarat menyimpan satu ‘bom jangka’ – yang kadangkala ianya adalah punca perceraian apabila ia meletup.
Berkomunikasilah dengan baik, elakkan menggunakan bahasa kesat yang boleh mengguris hati atau menjatuhkan air muka pasangan dan anak-anak. Perlu dititikberatkan, kekerasan di dalam rumah tangga bukanlah penyelesaian terhadap segala konflik yang berlaku, sebaliknya perlu dielakkan.
4. Luangkan masa yang berkualiti
Ahli keluarga di dalam rumah tangga harus memperuntukkan masa berkualiti bersama. Ia akan melahirkan rasa disayangi, diperlukan antara satu sama lain dan dirindui selalu. Antara masa yang paling berkualiti untuk seluruh ahli keluarga – solat berjemaah, makan bersama dan perkongsian waktu santai bersama-sama. Bagi pasangan, paling utama adalah masa untuk menzahirkan semula perasaan romantik anda.
5. Ujian sebagai tanda aras kasih sayang dalam rumah tangga
Ujian yang hadir didalam kehidupan perkahwinan mengukur sejauh mana kemampuan pasangan mempertahankan kasih sayang, juga rasional dalam menghadapi segala cabaran bersama. Ada pasangan, apabila diuji, kasih sayang mereka semakin kuat dengan bersama-sama susah dan senang mengharungi onak dan duri berumah tangga.
6. Kepercayaan terhadap pasangan

Setiap pasangan perlu mempunyai kepercayaan antara satu sama lain, tanpa ragu-ragu. Buangkan rasa ragu-ragu dan syak wasangka yang berlebihan, agar tak menghantui perasaan dan emosi yang boleh menganggu gugat keharmonian rumah tangga.
7. Mendalami ilmu rumah tangga
“Menuntut ilmu hingga ke liang lahad.” Perumpamaan yang sangat relevan dalam mengharungi kehidupan berumah tangga. Setiap hari, pastinya ada perkara baru yang dilalui maka perlu setiap pasangan cuba untuk mendalami ilmu perkahwinan. Belajar dari pengalaman orang lain serta mengambil iktibar dari kisah yang hampir setiap hari ada je kisah baik buruknya yang boleh diambil pengajaran.
8. Berdoa dan banyakkan bersyukur dalam rumah tangga
Tak kira berapa banyak dugaan juga kebahagiaan yang dkecapi, banyakkan berdoa dan bersyukur dengan anugerah jodoh dan ikatan perkahwinan yang telah ditentukan Tuhan. Janganlah dikeluh kesah setiap sesuatu yang telah ditakdirkan, sebaliknya terimalah dengan berlapang dada. Setiap dari individu pastinya mengharapkan rumah tangga yang dibina dibawa hingga ke syurga.
Pahit manis dalam perkahwinan adalah roda sebuah kehidupan. Anak-anak yang dibesarkan, sampai pada satu peringkat umur, akan melalui kehidupan berumah tangga juga. Dan membina satu lagi ‘kerajaan kecil’ yang mencorakkan generasi seterusnya.
Bersediakah setiap seorang dari kita untuk menggalas segala tangggungjawab, serta dugaan yang mendatang? Semoga setiap rumah tangga yang dibina atas fitrah yang Allah ciptakan kepada setiap seorang insan, membawa kepada satu rahmat yang mendorong jalan menuju syurga yang abadi.
Semoga bermanfaat!
BACA JUGA ADAB-ADAB TERHADAP IBU BAPA YANG PERLU KITA AMALKAN

Pesan Mama Siti
Apa pun dugaan yang datang, hadapi dan harungilah bersama-sama. Jangan ada sifat menuding jari salahkan sesiapa. Jika ada yang tak kena, sama-sama perbaiki diri dan jadi yang lebih baik dari sebelumnya. InsyaAllah rumahtangga akan kekal bahagia 🙂


‘Oreo Cheesecake’ – Resepi Kek Tanpa Guna Oven

Hujung minggu waktu PKP tak tahu nak buat apa kan? Apa kata Mama ajak anak-anak dan suami untuk baking bersama! Tak ada oven? Tak apa sebab resepi kek ni tak perlu menggunakan oven pun! Kali ni Mama Siti nak kongsikan resepi mudah ‘Oreo Cheesecake’ tanpa bakar tau!
“Betul ke tak perlu bakar?” Ya, betul dan jangan risau resepi ni sangat mudah dan boleh dibuat bila-bila masa! Lagipun, semua orang suka Oreo dan kek ni boleh dihidangkan untuk keluarga Mama juga. Anak-anak Mama pun mesti suka.

Foto Kredit: Adobe Stock
Kalau Mama nak tahu, resepi ni Mama Siti belajar dari seorang Youtuber, Che Nom. Mama boleh juga tengok video masakan Che Nom di sini ya!
Haa, macam mana nak buat kek Oreo yang tak muak, creamy dan lembut ni? Jom, Mama Siti akan kongsikan dan Mama take note ya?
Bahan-bahan yang disediakan akan mengikut lapisan bawah, tengah dan atas okay. Mama kena buat ikut urutan tau!
Foto Kredit: Adobe Stock
Bahan-Bahan ‘Oreo Cheesecake’:
Lapisan bawah /crust:
12 biji oreo (asingkan inti gula)2 sudu besar/ 30g butter unsalted
Lapisan tengah /filling:
250 g cream cheeseinti gula (dari 12 biji oreo di atas)2 sudu besar/ 28g gula kastor1 sudu kecil esen vanila1 sudu besar jus lemon¾ sudu besar serbuk gelatin200 ml whipping cream6 biji biskut oreo (patahkan)
Cara-Cara Untuk Sediakan ‘Oreo Cheesecake’:
Lapisan bawah / crust:
Pertama sekali, Mama ambil 12 biji oreo dan asingkan inti gula. Masukkan 12 biji oreo dalam plastikHancurkan oreo dengan rolling pin sehingga menjadi kasarCairkan 2 sudu besar butter dan gaul bersama serbuk oreoTuangkan ke dalam loyang 6 inci / 15cmRatakan serbuk oreo sehingga padatSejukkan di dalam peti ais sementara membuat filling
Lapisan tengah / filling:
Perah ½ biji lemon Cairkan ¾  serbuk gelatin dengan air suhu bilik dan sedikit air panasPatahkan 6 biji OreoSedikan 250g cream cheese mengikut brand yang Mama sukaGaulkan cream cheese dengan inti gula oreoMasukkan dua sudu besar gula kastor, 1 sudu kecil sudu vanilla dan 1 sudu jus lemonKemudian, masukkan gelatin yang dicairkan dan kacau sebatiTambahkan 200ml whipping cream dalam adunan cheeseMasukkan biskut oreo yang dipatahkanKeluarkan loyang dari peti ais dan tuang semua adunanHentakkan loyang beberapa kali supaya udara keluarTaburkan serbuk oreo di atas adunan cheesecakeBalut dengan plastik ‘clear wrap’Masukkan dalam peti ais dan sejukkan semalaman
Selepas semalaman, Mama bolehlah potong dan rasa Oreo Cheesecake yang creamy dan lembut! Mama Siti pasti, tak sampai sehari kek ni akan licin! Bukan je anak-anak akan suka, malah Mama dan Papa pun akan ketagih dengan rasanya.
Siapa kata kalau tak ada oven tak boleh bake? Boleh je Mama! Yang penting kena rajin cari je.
Selamat mencuba Mama! Semoga resepi ni dapat membantu Mama di luar sana.

Oreo Cheesecake Tanpa Oven (Che Nom)
BACA JUGA “JOM BAKING!” AKTIVITI HARI MINGGU BERSAMA ANAK

Pesan Mama Siti
Waktu PKP ni lah kita dapat luangkan sepenuh masa dengan keluarga tersayang. Dapat masak bersama, berkebun bersama, baking bersama. Hubungan kekeluargaan pun akan menjadi semakin erat!